Izložba fotografija o 15 godina partnerstva EU i Srbije sada i u Novom Sadu - EU Delegacija u Srbiji\nBy Jovan objavljeno\t 27/06/2016 Vesti\nNakon Beograda, izložba fotografija “EU i Srbija: 15 godina partnerstva” otvorena je u Novom Sadu, gde će građani moći da je vide do 3. jula dana kao prateću manifestaciju festivala Sinema siti.\nU organizaciji EU info kutka Novi Sad, EU info centra u Delegacije EU, izložba na kojoj su predstavljeni projekti koje je Evropska unija finansirala u Srbiji postavljena je u Limanskom parku, gde je u toku filmski festival Sinema siti. Zbog nevremena, otvaranje izložbe priređeno je u festivalskom prostoru “Fabrika”.\nŠef političkog sektora Delegacije EU u Srbiji Luka Bjankoni istakao je da je obeležavanje 15. godišnjice razvojne pomoći EU Srbiji počelo u proleće. „Taj jubilej počeli smo da obeležavamo u proleće, kako bismo se zajednički podsetili postignutih rezultata, postignutih uspeha, ali i partnerstva i prijateljstva koje smo istovremeno gradili“, rekao je on. Izložba fotografija je od polovine maja do kraja juna bila na beogradskom Kalemegdanu, a sada je, istakao je Bjankoni, u Novom Sadu, „kako bismo Novom Sadu i građanima Vohvodine takođe predstavili našu zajedničku priču… u slikama, jer slika govori više od reči“. Bjankoni je naveo da među 50 fotografija ima dosta onih koje ilustruju projekte sprovedene u Vojvodini: renovirana subotička sinagoga u okviru projekta prekogranične saradnje, izgrađen most Sloboda, obnovljena zgrada novosadskog Prirodno-matematičkog fakulteta, podignut Tehnološki park u Vršcu.\nŠef sektora za evropske fondove pri pokrajinskom Fondu za evropske poslove Andrija Aleksić istakao je zadovoljstvo zbog višegodišnje dobre saradnje sa Sinema sitijem i Delegacijom EU. Povodom 15 godina saradnje EU i Srbije, on je pomenuo važne datume u evropskim integracijama Srbije, posebno istakavši Sporazum o stabilizaciji i pridruživanju i ukidanje viza za građne.\nDirektor Sinema sitija Miloš Ignjatović rekao je da festival želi da postane “platforma za razvoj projekata koje podržava EU. “Srećan sam što imamo ovakvu izložbu u okviru festvala… nadam se da će je mnogi građani videti i da će kroz postavku shvatiti kako i koliko EU podržava građane Srbije”.\nEvropa za kreativnu Srbiju\nNakon otvaranja, održana je panel diskusija “Evropa za kreativnu Srbiju” na kome su predstavljeni EU program Kreativna Evropa, koji podržava projekte iz oblasti kulture, kao i Media program koji finansijski podržava projekte iz oblasti audiovizuelne umetnosti. Program Media dostupan je građanima Srbije od marta ove godine i u toku je čak 14 konkursa za različite oblike podrške, rekla je predstavnica Mediadeska Srbija Nevena Negovanović. Ona je navela da će program Media tokom narednih godinu dana sličnim panelima biti predstavljan tokom svih velikih filmskih festivala, kako bii što više ljudi bilo upoznato sa mogućnostima koje nudi.\nSvoja iskustva preneli su uspešni korisnici EU sredstava iz Vojvodine: Muzej savremene umetnosti, Galerija matice srpske, Studentski kulturni centar Novi Sad i Institut za zaštitu kulturnih spomenika Sremska Mitrovica. Predstavnici tih institucija naveli su da je velika prednost rada na projektima EU sticanje kontakata, usvajanje novih metodologija i, najvažnije, pozicioniranje ustanove na evropskoj kulturnoj mapi.


Davos - Dnevni list Danas\nPočetna » Davos\nGutereš: Svet nastavlja da gubi rat protiv klimatskih promena\nGeneralni sekretar UN Antonio Gutereš ocenio je danas u Davosu da svet nastavlja da „gubi rat“ protiv klimatskih promena i dodao da će sve biti uništeno ukoliko se ne preduzmu brze akcije.\nVelika je šteta što Bosna i Hercegovina ove godine ne učestvuje na Ekonomskom forumu u Davosu, rekao je politički analitičar Žarko Papić i ocenio da BiH time gubi veoma mnogo.\nPredsednica Vlade Srbije Ana Brnabić, koja učestvuje na 50. godišnjem sastanku Svetskog ekonomskog foruma u Davosu, danas je održala niz sastanaka sa svetskim zvaničnicima, predstavnicima međunarodnih organizacija i kompanija koje učestvuju na Forumu, saopštila je danas Vlada Srbije.\nBrnabić u Davosu od danas do 24. januara\nPredsednica vlade Srbije Ana Brnabić boravi do 24. januara u Davosu gde učestvuje na 50. godišnjem sastanku Svetskog ekonomskog foruma.\nPredsednik Srbije Aleksandar Vučić izjavio je danas da je iz razgovora sa savetnikom za nacionalnu bezbednost predsednika SAD Robertom O’Brajanom shvatio da on dobro razume poziciju Srbije i da su SAD spremne da čuju koji su njeni zahtevi i problemi.\nPiše: FoNet/Beta 22. 1. 2020.\nPapa Franja poručio u Davosu: Pomeriti fokus na ljude umesto profita\nTramp u Davosu: Amerika cveta\nPredsednik SAD Donald Tramp pokušao je danas u Davosu da svetsku ekonomsku zajednicu uveri u spektakularne rezultate američke privrede.\nPredsednik Srbije Aleksandar Vučić danas je u Davosu razgovarao sa premijerom Hrvatske Andrejom Plenkovićem o srpsko-hrvatskim odnosima.


Masaža vulkanskim kamenjem - Spa Paradiso Beograd\nMasaža vulkanskim kamenjem ima veće dubinsko dejstvo od obične masaže. Pomaže kod bolova u leđima, loše cirkulacije, oslobađa od napetosti u mišićima.\nZagrejano vulkansko kamenje polaže se na energetske tačke (na leđima, stomaku i grudnom košu, na dlanove i stopala) i, tako da se stimuliše širenje krvnih sudova, podstiče cirkulacija, ubrzava metabolizam i razmena materija u telu. Ujedno se balansiraju energetski tokovi što ima za cilj duboku regeneraciju i opuštenost.\nOvaj tretman smanjuje stres, pojačava cirkulaciju, pročišćava telo od toksina, uspostavlja energetski balans, umiruje nervni sistem i obnavlja energiju ljudskog tela.\nMasaža vulkanskim kamenjem se koristi za relaksaciju kod onih osoba koje imaju problem sa cirkulacijom, nesanicom, bolovima u leđima kao i kod nekih reumatskih stanja.


Navode da, na primer, u prva tri meseca 2018. plate u privatnom sektoru rastu svega 4,5 odsto, a u opštoj državi devet odsto.\nZato je, smatra Fiskalni savet, ekonomski opravdano i pravično da u okviru ukupnog povećanja zarada od pet do šest odsto, plate u zdravstvu u 2019. porastu iznad proseka, a plate u MUP-u ispod proseka budući da se, kako navode, već zna da su primanja u državi najviše potcenjena u zdravstvu, a najviše precenjena u MUP-u. Kako dodaju, administrativno osoblje u MUP-u ima i posebne dodatke na zaradu koji bi trebalo da važe samo za uniformisana lica, a koji ne postoje za ostala uporediva radna mesta u državnom sektoru.\nBilo bi dobro rešenje, navodi Fiskalni savet, da u 2019. plate u zdravstvu porastu sedam odsto, u prosveti šest odsto, a u MUP-u između dva i tri odsto.\nOstali zaposleni u javnom sektoru, njih oko 30 odsto, trebalo bi da imaju povećanje zarada od pet odsto, smatra Fiskalni savet, koji u analizi navodi da treba prestati sa ad hoc povećanjima plata u 2019. što je bila česta praksa prethodnih godina, a fiskalno opasna i po pravilu neobjektivna i nepravična.\nVlada Srbije je reformu sistema zarada i zaposlenosti u državnom sektoru stavila na listu prioriteta na početku fiskalne konsolidacije, podsećaju u Fiskalnom savetu, ali i ističu da su, uprkos početnom entuzijazmu i brojnim najavama, konkretniji koraci u tom pravcu uglavnom izostajali. Neke mere koje je Vlada Srbije preduzela u poslednjih nekoliko godina samo su produbile postojeće probleme, smatra Fiskalni savet. Tako je, dodaje, višegodišnja zabrana zapošljavanja dovela do neselektivnog smanjenja broja zaposlenih i pogoršala inače lošu strukturu zaposlenosti, a paušalna povećanja plata u različitim delovima javnog sektora (prosveta, zdravstvo, službe bezbednosti, administracija) dodatno su uvećala neuređenost sistema zarada. Zarade se utvrđuju bez objektivnih kriterijuma, na osnovu više desetina različitih osnovica i stotina koeficijenata, a posledice su različite zarade za isti rad i jednake plate za različite poslove u državnom sektoru, piše u analizi. Neretko se, kažu, za ista zanimanja i rad isplaćuju zarade koje se razlikuju i do 70 odsto.\nFiskalni savet preporučuje da bi za trajno uređenje sistema zarada i zaposlenosti u Srbiji ukupno godišnje nominalno povećanje zarada u opštoj državi moralo da bude zakonski ograničeno na nešto ispod stope rasta nominalnog BDP-a.\nSvi zaposleni u opštoj državi, kako navode, trebalo bi da budu uključeni u jedinstven sistemski zakon o zaradama, a odgovarajući odnos između najniže i najveće osnovne zarade zaposlenih trebalo bi da iznosi 1:12.\nTako postavljen raspon, smatra Fiskalni savet, obezbeđuje dovoljno visoke zarade za najodgovornije i najstručnije poslove u zemlji (predsednik države, premijer, hirurg, IT stručnjak, sudije), ali istovremeno ipak postavlja jasnu granicu do kog je nivoa moguće najveće povećanje zarada koje se plaćaju iz budžeta.\nIsti poslovi u državi morali bi da budu jednako plaćeni, što sada nije slučaj budući da se odstupa od principa ista zarada za isti rad, kažu u Fiskalnom savetu. Potrebna je, navodi Fiskalni savet, potpuna transparentnost i redovno izveštavanje o isplaćenim zaradama na svim poslovima u opštoj državi, uključujući i sve dodatke na rad i smatra da je jedan od ključnih koraka ka uvođenju reda u sistem zarada stvaranje informacionog sistema za praćenje i redovno objavljivanje isplaćenih zarada i broja zaposlenih u državnom sektoru.\nGorući problem, kažu, predstavlja neadekvatna struktura zaposlenih pa je zato neophodna sveobuhvatna reforma najvećih državnih sistema (zdravstvo i prosveta), uklanjanje viškova i zapošljavanje potrebnih radnika, hitno zapošljavanje u oblastima u kojima je već utvrđen manjak stručnih kadrova, ukidanje zabrane zapošljavanja i prelazak na održive modele kontrole zaposlenosti u opštoj državi.\nDo kraja 2018. godine potrebno je objediniti i popisati radna mesta najvećih državnih sektora i dodeliti im koeficijente u okviru raspona zarada 1:7,5, preporučuje Fiskalni savet.


Održano predavanje „Pametni rast i pametna specijalizacija – Novi razvojni koncept EU“\n/ Rektorat Karijerni centar /Vijesti /Održano predavanje „Pametni rast i pametna specijalizacija – Novi razvojni koncept EU“\nNa Ekonomskom fakultetu Univerziteta Crne Gore održano je predavanje „Pametni rast i pametna specijalizacija – Novi razvojni koncept EU“ predavača Bojana Radeja, predsjednika Slovenačkog društva evaluatora.\nKoncept pametnog rasta koji je autor predstavio je jedna od osnovnih podloga novog razvojnog koncepta EU u periodu do 2020. godine. Rast je pametan u smislu, da integralno povezuje različite aspekte javnog dobra i različite razvojne instrumente, pa se u tom smislu povezuje sa starijim konceptom održivog razvoja. Pametan rast se realizuje upotrebom novih instrumenta razvoja, kao što su “pametna specializacija”, “CLLD – Community Led Local Development” i “ITI – Integrated Teritorial Investment”.\nBojan Radej, predsjednik Slovenačkog udruženja evaluatora je makroekonomista, koji se kao slobodni istraživač poslednjih 10 godina bavi razvojem metodologije društvenog istraživanja, naročito na području evaluacije uticaja javnih politika na opšte dobro. Ranije je radio u Vladinom makroekonomskom uredu za razvoj i na Ekonomskom fakultetu u Ljubljani (kao vanjski saradnik). Osnovao je Slovenačko udruženje evaluatora (2008), kojeg vodi do danas i glavni je inicijator formiranja i administrator Mreže evaluatora država Zapadnog Balkana (2013). Autor je inovativne metodologije mezoskopskog istraživanja kompleksnih društvenih procesa, koje nadgrađuju klasične mikro i makroekonomske pristupe. Mezoskopska metodologija je prezentirana na više stranih jezika i izučava se na više fakulteta u Sloveniji i u inostranstvu. Knjiga u kojoj je prvi put predstavljena bila je izabrana za jedno od naučnih dostignuća u 2011. godini, u Sloveniji.\nMeđu prisutnima bili su studenti, ali i profesori Ekonomskog fakulteta, predstavnici studentske organizacije AIESEC, kao i svi ostali koji su bili zainteresovani da čuju više o konceptu pametnog rasta.


JU SLUŽBA ZA ZAPOŠLJAVANJE KANTONA SARAJEVO – Anketa „Godišnje istraživanje farmi“\nAnketa „Godišnje istraživanje farmi“\nAgencija za statistiku BiH od 1. do 15. decembra prvi put će provesti statističko istraživanje iz oblasti poljoprivrede na uzorku kreiranom iz Popisa stanovništva u BiH iz 2013. godine, pod nazivom Anketa „Godišnje istraživanje farmi“.\nOsnovi cilj provođenja anketiranja jeste prikupljanje podataka o poljoprivrednoj proizvodnji na poljoprivrednim porodičnim i gazdinstvima pravnih osoba (poljoprivrednih preduzeća/preduzetnika/zadruga) o poljoprivrednim proizvodima.\nAnketu će provoditi oko 100 anketara i kontrolora, koje su akreditovali Agencija za statistiku BiH, Federalni zavod za statistiku i Republički zavod za statistiku Republike Srpske, na reprezentativnom uzorku od 10.000 slučajno odabranih porodičnih poljoprivrednih gazdinstava.\nAnketari će prikupljati podatke o površinama i ostvarenoj proizvodnji ratarskih kultura, povrća, voća i grožđa, planovima sjetve za narednu godinu, brojnom stanju stoke i stočne proizvodnje, klanju stoke na gazdinstvu, proizvodnji i upotrebi mlijeka, potrošnji, bilansu vlastitih poljoprivrednih proizvoda, radnoj snazi, vrijednosti i površinama kupljenog i zakupljenog poljoprivrednog zemljišta.\nZnačaj ankete je u tome što će doprinijeti unapređenju kvaliteta i tačnosti podataka iz statistike poljoprivrede u odnosu na dosadašnja istraživanja koja su bila zasnovana na procjenama na nivou općina.\nBudući da se “Godišnje istraživanje farmi” realizuje u skladu s EU regulativama, metodološkim uputstvima, preporukama i objašnjenjima Eurostata podaci iz poljoprivrede će biti međunarodno uporedivi, a doprinijet će i kvalitetu podataka koji se koriste za ekonomske statistike u poljoprivredi pri izradi bilanci i udjela poljoprivrede u ukupnom bruto domaćem proizvodu BiH (GDP).\nOsnovna škola "Zajko Delić" Vogošća


Mandatar: Privrednim rastom riješiti mnoga pitanja | Starmo\nNaslovnica Politika Mandatar: Privrednim rastom riješiti mnoga pitanja\nMandatar: Privrednim rastom riješiti mnoga pitanja\nSarajevo — Kandidat za predsjedavajućeg Vijeća ministara BiH Zoran Tegeltija je nakon sjednice Komisije za pripremu izbora Vijeća ministara BiH, koja je dala preporuku za potvrđivanje njegovog imenovanja, izjavio novinarima da je Program reformi Bosne i Hercegovine dokument Predsjedništva BiH, koje je imalo ovlaštenje i pravo da ga donese.\n“Taj dokument, kada bude objavljen, vidjet će se prava i obaveze koje će imati svi nivoi vlasti u BiH. Vijeće ministara će pokušati da provede ono što tamo bude pisalo”, kazao je Tegeltija.\nDodao je kako je siguran da ni jedan član Predsjedništva BiH ne bi prihvatio da se donese odluka na štetu onih koje oni predstavljaju.\nNa novinarsko pitanje da li je tačno da je kazao da ga zaključci i odluke Narodne skupštine RS ne obavezuju, Tegeltija je odgovorio da ga pokušavaju optužiti oni „koji su svaki put pobjegli iz sale Narodne skupštine kada su se donosile ključne odluke za RS“.\n“Nikada to nisam rekao i nikada se ne može desiti da ja neću poštovati one odluke koje donese Narodna skupština. Ono što sam ja rekao, da Narodna skupština ne može sama implementirati te odluke i zato mi govorimo o konsenzusu, o saradnji unutar BiH na zajedničkim temama o kojima može da se postigne konsenzus”, kazao je Tegeltija, prenosi federalna.ba.\nUpitan koji će biti njegovi prioriteti ukoliko bude potvrđeno njegovo imenovanje, kazao je da dok ne bude verifikovan od strane Parlamentarne skupštine BiH ne želi da govori detaljno o svojim prioritetima.\n“Trebam s političkim partijama koje su danas mene podržale da obavim određene konsultacije, da se ne bi desilo da to budu neki prioriteti koji neće biti prihvatljivi za koalicione partnere. Ali, u fokusu mog rada bit će ekonomija prije svega, jer smatram da procesom poboljšanja životnog standarda i stablinim privrednim rastom mogu da se riješe mnoga pitanja u BiH koja u ovom trenutku ne izgledaju kao pitanja koja su vezana za privredni razvoj”, kazao je Tegeltija.\nDodao je da će mu prioritet biti i evropske integracije Bosne i Hercegovine, naglasivši da „zastoj koji se desio u BiH mora biti odblokiran“.


U planu rekonstrukcija centra Novog Sada - Novi Sad\nU planu rekonstrukcija centra Novog Sada\n14:02:00 15.02.2018, Komentara: 1\nNovi Sad – Grad Novi Sad je raspisao nagradni arhitektonski konkurs za uređenje dela javnih površina u najužem centru grada.\nKako piše 021, na osnovu ovog konkursa, gradska vlast će dobiti arhitektonske nacrte koji će omogućiti da počne izrada tehničke dokumentacije za parterno uređenje dela centra koji do sada nije rekonstruisan.\nKonkursom je obuhvaćeno 6,82 hektara javnih površina na Pozorišnom trgu, u Uspenskoj ulici, prolaz do polukružnog trga (prostor gde je danas montažna garaža), polukružni trg i Prolaz Miloša Hadžića, plato ispred starog bioskopa JNA, deo Njegoševe ulice, Trg slobode, Ulica Modene, deo Ulice Ilije Ognjanovića, Ulica kralja Aleksandra i prolaz uz Menratovu palatu (pešačka površina uz sam Bulevar Mihajla Pupina).\nPre više od deset godina, u nekoliko faza tokom više godina, započeto je uređenje dela partera u centru i tada su behatonom popločane Zmaj Jovina, Dunavska, Katolička porta. Sada su u planu površine koje ranije nisu bile sređivane.\nIz dokumentacije se vidi da se nije odustalo od ranijih planova - fontane na uglu Modene i Trga slobode, podzemne garaža ispod ulice Modene sa pešačkim izlazima ka Trgu slobode i Kralja Aleksandra, zelenilo na ulazu u magacin Bazara. I dalje je u planu da se zida tržni centar od četiri ili pet spratova u Ulici Modene, prekoputa Tanudžićeve palate. Umesto privremene montažne garaže, iza Srpskog narodnog pozorišta, planiran je novi ozelenjeni trg, zatim uređenje okoline nekadašnjeg bioskopa JNA, koji će postati Dom kulture.\nI dalje je u planu da se prostor Pozorišnog trga i veliki deo ostalih pešačkih površina poploča granitom i kamenom kockom, s tim što se sada dozvoljava da se napravi veza sa behatonom koji je postavljen u Zmaj Jovinoj i drugim ulicama. Mada su učesnici konkursa ograničeni time što zbog zaštite centra kao istorijsko-kulturne celine nisu dozvoljene skoro nikakve drastične promene, u Gradu očekuju da nagrađeni arhitektonski nacrti budu idejno rešenje koje će poslužiti kao polazna osnova za uređenje ovog prostora kako bi bio privlačan različitim grupama korisnika.\nO prispelim radovima odlučivaće poseban žiri koji čine predsednik direktor Urbanizma Dušan Miladinović, koji je i predsednik žirija, i članovi Zorica Ninić Stupar iz Gradske uprave za građevinsko zemljište i investicije (UGZI), arhitekta "Urbanizma" i predsednik radne grupe za realizaciju projekta kulturne infrastrukture u okviru projekta "Novi Sad 2021 – Evropska prestonica kulture" Darko Polić, Tatjana Zagoričnik iz Zavoda za zaštitu spomenika kulture i Slavica Likić iz Gradske uprave za građevinsko zemljište i investicije. Takođe, imaju i zamenike članova žirija a to su Zorica Lončar iz UGZI-ja i Marko Stojanović iz "Urbanizma", dok će izvestioci biti Milena Popov i Srđan Zorić iz UGZI-ja.\nRok za dostavljanje konkursne dokumentacije je do 12 časova 20. aprila, a komisija će pristigle radove otvoriti istog dana u 13 časova u prostorijama UGZI-ja u Stevana Branovačkog 3. Komisija će do 15. maja doneti odluku o pobedniku.\nMožda neku mermernu ploču da dobace i kod nas na Adice?! Čisto da ubacimo bar u jednu rupu od mnogih na putu.... Spomenici nam ne trebaju...


Putnički voz iskliznuo iz šina između Topčidera i Rakovice, saobraćaj još u prekidu – ZoomUe\nBEOGRAD-Zbog „vanrednog događaja između stanica Rakovica i Beograd Centar“ (Prokop) privremeno je izmenjen saobraćaj, a vozovi iz unutrašnjeg saobraćaja iz pravca Niša i Užica saobraćaju do i od stanice Resnik, saopštilo je preduzeće „Srbija voz“.\n„Ukoliko saobraćaj ne bude normalizovan do 18.00, međunarodni voz za Solun saobraćaće od stanice Rakovica, dok će međunarodni voz za Bar ići zaobilaznim prevoznim putem“, navodi se u saopštenju.\nKako prenose agencije, „otklanjanje posledica vanrednog događaja je u toku i u nadležnosti je „Infrastrukture železnica Srbije“.\n– Sinoć u 22.30, između železničkih stanica Topčider i Rakovica, „Štadlerova“ elektromotorna garnitura za prevoz putnika sa jednom svojom osovinom iskliznula je sa pruge. Povređenih nije bilo, a manje su oštećene elektromotorna garnitura i infrastrukturni kapaciteti – kažu u „Železnicama Srbije“.\nOni dodaju da je angažovan pomoćni voz, kako bi putnička garnitura bila vraćena u redovan položaj na kolosek.\n– Na lice mesta izašla je komisija „Infrastrukture železnice Srbije“, kako bi istražila uzroke navedenog događaja – poručuju oni.\nU MUP-u i Hitnoj pomoći potvrđuju da njihove ekipe nisu primale poziv za ovu lokaciju.\nS druge strane, u „Srbija vozu“ navode i to da je na pruzi Beograd-Bar, između stanica Divac i Slovac, došlo do oštećenja kontaktne mreže.\n– Zbog kidanja kontaktne mreže, vozovi saobraćaju samo do trase Valjevo-Lajkovac. Put između ta dva grada prelazi se autobusom, a odatle se dalje nastavlja međunarodnim linijama. Putnici, pritom ne plaćaju nikakve dodatne troškove za prelaz u autobus – kažu iz „Srbija voza“.\nUžicu sredstva za pošumljavanje\nNext story Hapšenje u Prijepolju,nađen arsenal oružja\nPrevious story Humanitarna žurka u GKC-u (video)


SAD nudi 15 miliona dolara za informacije koje bi dovele do hapšenja Madura - TopVesti.rs\nAmerički Stejt department je danas ponudio 15 miliona dolara za informaciju koja će dovesti do hapšenja ili osude predsednika Venecuele Nikolasa Madura. "Stejt department nudi nagradu do 15 miliona dolara za informaciju povezanu sa Nikolasom Madurom", kaže se u saopštenju, prenosi radio Slobodna Evropa. Ovo saopštenje usledilo je nakon što je američko\nStejt department je ponudio nagradu do 15 miliona dolara za informaciju koja bi dovela do hapšenja i osude Madura, koji je na vlasti od 2013. godine, preneo je Rojters. Američki državni tužilac Vilijem Bar optužio je Madura i njegove saradnike za kovanje zavere sa disidentskom frakcijom levičarske kolumbijske gerilske grupe FARC, sa ciljem da preplave\nAmerički Stejt department je danas ponudio 15 miliona dolara za informaciju koja će dovesti do hapšenja ili osude predsednika Venecuele Nikolasa Madura. Nikolas Maduro Foto: Youtube „Stejt department nudi nagradu do 15 miliona dolara za informaciju povezanu sa Nikolasom Madurom“, kaže se u saopštenju, prenosi radio Slobodna Evropa. Ovo saopštenje\nSAD nudi 15 miliona dolara za informaciju o Maduru\nAmerički State Department ponudio je novčanu nagradu u iznosu do 15 miliona dolara za informaciju koja će dovesti do hapšenja ili osuđivanja predsjednika Venecuele Nicolasa Madura (Nikolas). Washington je ponudio nagradu i za još neke državljane Venecuele. "State Department nudi nagradu do 15 miliona dolara za informaciju povezanu sa Nicolasom Madurom",\nSjedinjene Američke Države objavile su da su podigle optužnicu protiv socijalističkog predsednika Venecuele Nikolasa Madura i nekoliko njegovih bliskih saradnika zbog narkoterorizma. Američko ministarstvo pravde optužilo ih je za kovanje zavere s kolumbijskim pobunjenicima u cilju "preplavljivanja SAD kokainom". "Procenjujemo da tim kanalima iz Venecuele\nFoto: RAYNER PENA / EPA; Federalni tužioci u Njujorku podići će danas optužnicu protiv predsednika Venecuele Nikolasa Madura i drugih zvaničnika venecuelanske vlade u vezi sa narkoticima, saopštili su izvori upoznati sa slučajem. Oni su za "Ej-Bi-Si njuz" rekli da su među optužbama zavere u vezi sa narko-terorizmom, uvozom kokaina i posedovanjem oružja\nSAD su danas objavile da su podigle optužnicu protiv socijalističkog predsednika Venecuele Nikolasa Madura i nekoliko njegovih bliskih saradnika zbog narkoterorizma. Nikolas Maduro Foto: EPA- EFE / MIRAFLORES PRESS OFFICE / HANDOU Američko ministarstvo pravde optužilo ih je za kovanje zavere s kolumbijskim pobunjenicima u cilju „preplavljivanja SAD\nAmeričko Ministarstvo pravde danas je za narko terorizam optužilo predsednika Venecuele Nikolasa Madura, zajedno sa ministrom odbrane, predsednikom Vrhovnog suda i druge zvaničnike. Stejt department je ponudio nagradu do 15 miliona dolara za informaciju koja bi dovela do hapšenja i osude Madura, koji je na vlasti od 2013. godine. EKSTREMISTA UBIJEN\nSjedinjene Američke Države raspisale poternicu za predsednikom!\nSAD je optužio predsednika Venecuele Nikolasa Madura za narkoterorizam i nudi 15 miliona dolara za informacije koje bi dovele do njegovog hapšenja. Donald Tramp, Foto: AP Photo/Evan Vucci Ovu odluku je objavio vrhovni državni advokat SAD , Vilijam Bar. Osim Madura , optužili su i druge visoke zvaničkine u vladi Venezuele, a i za njihovo hapšenje nude


Usvojen rebalans budžeta Banjaluke, svi kapitalni projekti biće realizovani - BIGportal.ba\nUsvojen rebalans budžeta Banjaluke, svi kapitalni projekti biće realizovani\n2 Septembra, 2020 2 Septembra, 2020 0347\nSkupštine grada Banjaluka usvojila je danas rebalans budžeta za ovu godinu u iznosu od 155 miliona KM.\nGradonačelnik Banjaluke Igor Radojičić izjavio je da će svi kapitalni javni projekti u ovom gradu biti isfinansirani i realizovani, iako gradski budžet bilježi pad prihoda zbog ekonomske krize uzrokovane epidemijom virusa korona.\nOn je na sjednici rekao da će do novembra biti završeni veliki javni projekti, izuzev mosta u naselju Srpske Toplice čija bi izgradnja trebalo da bude okončana u decembru.\nRadojičić je napomenuo da je budžet na svim stavkama, i prihodovnim i rashodovnim, doživio velike promjene s obzirom na to da je ova godina usljed epidemije donijela ekonomsku krizu i recesiju.\n“Na jednoj strani imali smo niz ušteda koje smo morali ostvariti, a na drugoj strani dva konceptualna politička stava – da ne obustavljamo nijednu kapitalnu investiciju jer bi to dovelo do nove spirale krize, nezaposlenosti i manje uposlenosti domaćih firmi i da se ne ide na smanjenje plata budžetskim korisnicima”, pojasnio je Radojičić.\nPrema njegovim riječima, stanje u budžetu je nešto bolje od očekivanog zahvaljujući četiri miliona KM, koje je obezbijedila Vlada Republike Srpske kroz program podrške lokalnim zajednicama.\nRadojičić je istakao da je uspješno realizovana emisija obveznica od 12 miliona KM koja je finansijski zatvorila ovu godinu kada je riječ o svim kapitalnim investicijama.\nTako se uvodi subvencija za utrošenu vodu – tri metra kubna po članu domaćinstva za socijalno ugrožene porodice, zatim subvencija za đačke mjesečne karte za javni prevoz, te za legalizaciju građevinskih objekata.\n“Ovaj paket mjera vrijedan je ukupno oko dva miliona KM, a sredstva su izdvojena iz gradskog budžeta”, naveo je Radojičić.\nBanjalučki parlament je danas donio i odluku o prodaji dvije nove lokacije u Poslovnoj zoni Jelšingrad ukupne površine oko 20.000 metara kvadratnih i ukupne vrijednosti nešto manje od dva miliona KM.\nDonesena je i odluka o izmjeni regulacionog plana koji se odnosi na novi most u naselju Dolac, čime su se stekli uslovi za raspisivanje tendera i početak radova već ove jeseni.\nPrihvaćen je prijedlog odluke o osnivanju Profesionalne teritorijalne vatrogasno- spasilačke jedinice grada, kao i prijedlog odluke o prodaji garaža u Ulici Save LJuboje.\nKomentarišući rad gradskog parlamenta u protekle četiri godine, pred kojim je bilo oko 3.500 tačaka dnevnog reda, Radojičić je rekao da je izuzetno zadovoljan i da je Skupština radila konstruktivno i kvalitetno.\n“Imali smo stabilnu skupštinsku većinu, što je prvi preduslov da biste mogli da donosite odluke. Gradska skupština je bila učesnik mnogobrojnih odluka i transformacija u gradu i to se najviše vidi na brojnim kapitalnim ulaganjima, kojih je u ove četiri godine bilo između 100 i 150 miliona KM”, naglasio je Radojičić.\nOdbornici su danas usvojili 77 od 106 tačaka dnevnog reda. Predsjednik Skupštine grada Banjaluka Zoran Talić zakazao je nastavak 41. sjednice za sutra u 9.00 časova.\nSavjet federacije o tvrdnjama Berlina u vezi Navalnog: Naučna fantastika\nSačekuša: Ranjen državljanin Srbije u Barseloni\nCatherine Zeta-Jones zabrinuta je za supruga\n“Bili Džin”: Treća pjesma iz osamdesetih kojoj je to uspjelo


Štampa i personalizacija platnih i ID kartica\nPonudite Vašim klijentima brendiran način plaćanja, kroz uslugu izdavanja kartica sa oznakom Vaše firme. First Data Vam obezbeđuje Card Issuing Servise koji su superiorni i izgrađeni za budućnost, sa inventivnom funkcionalnošću, easy-to-use tehnologijom koja omogućava bližu saradnju sa Vašim klijentima i brzu reakciju pri stalno novim zahtevima klijenata.\nPlastične kartice se koriste u razne svrhe: ID kartice zaposlenih, loyalty kartice, kartice osiguranja, kartice za zdravstvenu zaštitu, korporativne i kartice klijenat. First Data obezbeđuje grafički dizajn, potpunu kolor štampu, indent ili embosiranu štampu teksta, kodiranje magnetne trake i kreiranje bar koda.\nPodela kartica prema vrsti\nPrema upotrebi kartice se dele na:\nBrendirane kartice (EC/MC, Maestro, ec, edc, Cirrus, VISA, VISA Electron, American Express, Diners Club, JCB...)\nDruge kartice (ID kartice)\nIdentifikacione (koje sadrže ime, fotografiju i druge lične podatke)\nOstale kartice (kalendari, oznake proizvoda, pokloni, vizit karte...)\nPodela kartica prema tipu informacija koje sadrže:\nLoCo, Low Coersivity (gustina magnetnog zapisa 300 Oe)\nMeCo, Medium Coersivity (gustina magnetnog zapisa 2700 Oe)\nHiCo, High Coersivity (gustina magnetnog zapisa 4000 Oe)\nKontaktne čip kartice (memorija, procesor, mikroprocesor kartice)\nČip kartice + magnetna traka\nKartice mogu takođe da sadrže traku za potpis, koju vlasnik kartice potpisuje prilikom preuzimanja kartice.\nProizvodnja (štampa) kartica\nGenerisanje sigurnosnih podataka\nDistribucija kartica (mailing)


Novo Sarajevo: Osiguran prostor za formiranje centra za predškolski odgoj\nObjavljeno: 02.02.2018. u 14:11\nDjeca sa poteškoćama u razvoju u općini Novo Sarajevo dobili su prostor za formiranje centra za predškolski odgoj.\nSporazum su danas potpisali Elvir Kazazović, ministar obrazovanja, nauke i mladih Kantona Sarajevo, v.d. direktora JU Centar za odgoj, obrazovanje i rehabilitaciju "Vladimir Nazor" Mersudin Kadrić i načelnik Općine Novo Sarajevo Nedžad Koldžo.\nOpćinsko vijeće Novo Sarajevo usvojilo je Odluku o davanju na korištenje školskog objekta JU Centru za odgoj, obrazovanje i rehabilitaciju "Vladimir Nazor", radi uspostavljanja centra za predškolski odgoj i obrazovanje djece sa teškoćama u razvoju.\nU ovom centru djeca će imati produženi stručni tretman, opservaciono-dijagnostičke postupke, radno okupacione terapije i druge oblike školovanja učenika sa teškoćama, u skladu sa saglasnošću Ministarstva za obrazovanje, nauku i mlade KS.\nOvim Sporazumom Općina Novo Sarajevo, u skladu sa spomenutom Odlukom Vijeća, daje na korištenje školski objekat u ulici Kemala Kapetanovića br. 43, JU Centar "Vladimir Nazor", dok se resorno ministarstvo obavezuje da osigura sredstva za rad centra u skladu sa predškolskim standardima i normativima, te da vrši praćenje uspostave i rada centra.\nNačelnik Novog Sarajeva Nedžad Koldžo kazao je da Općina više od 12 godina na različite načine podržava rad Centra "Vladimir Nazor", a u budžetu za ovu godinu predviđena su sredstva od 10.000 KM za adaptaciju objekta i nabavku potrebne opreme, kako bi centar što prije počeo sa radom.\nMinistar Elvir Kazazović izrazio je zadovoljstvo što se potpisivanjem ovog Sporazuma konačno postiglo trajno rješenje za proširenje infrastrukturnih kapaciteta namijenjenih za predškolski odgoj djece sa teškoćama u razvoju. Najavio je da će i Ministarstvo obrazovanja intenzivirati aktivnosti na rekonstrukciji objekta uključujući i povećanje energetske efikasnosti.\nDirektor Centra "Vladimir Nazor" Mersudin Kadrić zadovoljan je što su se proširili kapaciteti Centra i na predškolski uzrast, navodi se u saopćenju Općine Novo Sarajevo.


“Gusle” priredile veče za pamćenje – TV Kikinda\n“Gusle” priredile veče za pamćenje\nOn 12 decembra, 2016 by Aleksandra Djuran\nGala koncertom na kojem u nastupili svi aktivni članovi Akademskog društva za negovanje muzike “Gusle” završeno je obeležavanje 140 godina postojanja i rada, kao i ovogodišnja koncertna sezona. Kruna obeležavanja značajnog jubileja bila je prilika da se sve sekcije predstave na jednom mestu, a direktor ovog društva Zoran Petrović zadovoljan je na koji je način obeleženo 140 godina postojanja i rada.\n-Kompletan program ne bismo mogli da realizujemo bez pomoći Grada Kikinde, kao i NIS-a. Zahvaljujem se svima, naročito mojim saradnicima, koji su omogućili ovo veče za pamćenje – rekao je Zoran Petrović, direktor “Gusala”.\nKoncertu su prisustvovali gosti i dugogodišnji saradnici, a poziv da učestvuju rado su prihvatili i nekadašnji guslarii.Na sceni su se tokom trosatnog programa smenjivali članovi izvođačkog i pripremnog ansambla, svih dečjih grupa, pevačka grupa “Melizmi”, praćeni Velikim narodnim orkestrom. U Sportskom centru “Jezero” tražilo se mesto više, a publika je čestim apalauzima nagrađivala izvođače.\nU sredu svečano otvaranje 41. Internacionalnog simpozijuma skulpture u terakoti Terra


Vasiljević i Zlatanović na KRSTAJIĆEVOM SPISKU\nIzvor: OK Radio - Lokalni sport - Sreda 09.01.2019 - 14:32\nVranje - Nikola Vasiljević i Igor Zlatanović na spisku su stručnog štaba reprezentacije za prijateljske utakmice a u okviru turneje državne reprezentacije. Golman i napadač Radnika pozvani su na okupljanje u Sportskom centru u Staroj Pazovi, odakle će tim reprezentacije Srbije krenuti put Barbadosa, gde će odigrati dve prijateljske utakmice. 24. januar 2019.: St. Kits Nevis...\nIzvor: OK Radio - Lokalni sport - Četvrtak 27.12.2018 - 13:32\nGrad Vranje i Sportski savez Grada Vranja organizuju Izbor najboljih u vranjskom sportu za 2018. godinu. Sportisti Vranja, sportski radnici, stručnjaci i sportski saradnici kao i profesori fizičke kulture i ljubitelji sporta u Vranju imaće priliku da po 56. put biraju najbolje, kako u takmičarskom tako i u školskom sportu grada Vranja i masovnoj fizičkoj...\nIzvor: OK Radio, mediji - Lokalni sport - Sreda 26.12.2018 - 12:41\nVranje – Crvena zvezda bi uskoro u svoje redove trebalo da dovede i mladog čuvara mreže Radnika iz Surdulice, NIkolu Vasiljevića. Kako objavljuju sportski portali, pregovori su pri kraju i, po svemu sudeći, transfer je sasvim izvestan. Sam Vasiljević je za Hot sport potvrdio da bi sve trebalo da bude obelodanjeno za dan-dva. – Istina je. Zaista ne...\nODBOJKAŠKI VETERANI šampioni međunarodnog turnira\nIzvor: OK Radio - Lokalni sport - Sreda 19.12.2018 - 09:58\nOdbojkaški veterani Vranja osvojili prvo mesto na međunarodnom turniru u Strumici, saopštio je OK Panda. Na turniru su učestvovale ekipe iz Bugarske (Razlog), Tetova i Strumice. Kapiten našeg kluba Aleksandar Stevanović i članovi ekipe primili su pehar za prvo mesto na 10. jubilarnom turniru odbojkaških veterana u Strumici. - Sve čestitke našim ambasadorima odbojke u Vranju koji su u...\nPobeda: Dinamo osvojio TRI BODA u Zemunu\nIzvor: OK Radio, Večernje novosti - Lokalni sport - Ponedeljak 17.12.2018 - 20:30\nFudbaleri Dinama iz Vranja pobedili su danas u gostima ekipu Zemuna sa 2:1, u utakmici 21. kola Super lige Srbije. Zemun je poveo u 15. minutu golom Nemanje Vučića, ali je Dinamo u drugom poluvremenu preokrenuo rezultat. Na 1:1 je u 45. minutu izjednačio Mlađan Stevanović, a vođstvo Dinamu doneo je Davor Nedeljković pogotkom u 65. minutu. Dinamo...\nDinamo: U Zemun po BODOVE, pa da PODVUČEMO CRTU\nIzvor: OK Radio, Mozzart sport - Lokalni sport - Ponedeljak 17.12.2018 - 12:00\nDinamo iz Vranja danas igra u Zemunu odloženu utakmicu 21. kola Super lige Srbije sa istoimenom ekipom Utakmica između Zemuna i Dinama je odložena zbog jakih snežnih padavina, a meč je zakazan za ponedeljak u 13 časova. Ova dva kluba drže poslednje dve pozicije na tabeli Super lige Srbije ali Zemunci su svakako u boljoj situaciji,...\nIzvor: OK Radio - Lokalni sport - Nedelja 16.12.2018 - 13:14\nFudbalski klub Zemun saopštio je da se meč 21. kola Superlige protiv Dinama iz Vranja koji je danas trebalo da se odigra u Gornjoj varoši, odnosno 24 sata nakon prvobitno određenog termina, odlaže za ponedeljak od 13 časova. Takođe i Napredak je odložio duel protiv Radničkog iz Niša, jer njihov teren nije spreman za igru. U saopštenju...\nIzvor: RTS, OK Radio - Lokalni sport - Subota 15.12.2018 - 14:16\nDanašnje fudbalske utakmice 21. kola Superlige Srbije Mladost - Rad, Zemun - Dinamo Vranje, Vojvodina - Proleter i Spartak - Voždovac odložene su zbog velikih snežnih padavina. Jedini meč subotnjeg programa igra se u Surdulici između Radnika i Bačke, koji je počeo u 13 sati, dok se još čeka zvanična odluka oko duela Čukaričkog i Crvene...\nSve za KLUB: Surduličani čistili SNEG na stadionu\nIzvor: OK Radio - Lokalni sport - Petak 14.12.2018 - 13:17\nVranje - Surduličani su još jednom pokazali da su uz svoj klub, a da je tako dokazali su uloživši velike napore da pomognu tehničkoj službi Gradskog stadiona i očiste sneg sa terena kako bi odgledali poslednju utakmicu jesenjeg dela prvenstva. Iako su prognoze meteorologa ukazivale na suvo vreme, kako to već biva u varoši podno...\nMarko SPASIO SRBIJU u duelu sa NEMAČKOM\nIzvor: OK Radio - Lokalni sport - Sreda 12.12.2018 - 11:21\nVranje - Marko Stoiljković, omladinac surduličkog Radnika, strelac je jedinog gola za tim mlade reprezentacije Srbije u prijateljskom meču protiv reprezentacije Nemačke. Golom Marka Stoiljkovića postignutim u 87. minutu, došlo je do izjednačenja rezultata. Posle poraza protiv reprezentacije Izraela, mlađa omladinska reprezentacija Srbije koju vodi selektor Ivan Jević, odigrala je dobru utakmicu protiv vršnjaka iz Nemačke...\nNovi poraz: Zmajevi uzeli bodove Dinamu\nIzvor: OK Radio, Mozzart sport - Lokalni sport - Nedelja 09.12.2018 - 18:03\nFudbaleri Dinama iz Vranja pretrpeli su kao domaćini u Surdulici poraz od ekipe Voždovca sa 1:2 (0:1). Nisku poraza, ali i crvenih kartona nastavili su fudbaleri Dinama. Vranjanci su i posle duela sa Voždovcem ostali na samo sedam osvojenih bodova. Ključni čovek na stadionu Radnika u Surdulici bio je Alen Mašović. On je postigao dva gola...\nDinamo pao i u Lučanima, a drugi gol je za priču (VIDEO)\nIzvor: OK Radio, Telegraf - Lokalni sport - Četvrtak 06.12.2018 - 09:32\nDinamo iz Vranja doživeo je još jedan prvenstveni poraz u Super ligi Srbije, a drugi gol koji su „žuti“ primili je predmet prepričavanja. Fudbaleri Mladosti iz Lučana pobedili su Dinamo Vranje sa 2:0, a drugi gol bio je posledica neverovatnog kiksa Miloša Jokića. Defanzivac Dinama nije znao šta će sa loptom kada je trebalo samo da je...\nMarku UGOVOR i poziv za REPREZENTACIJU\nIzvor: OK Radio - Lokalni sport - Utorak 04.12.2018 - 10:33\nVranje - Marko Stoiljković, omladinac surduličkog Radnika, ponovo je na spisku stručnog štaba mlađe omladinske reprezentacije a dobrim igrama zaslužio je i profesionalni ugovor sa klubom. Selektor Ivan Jević okupiće selekciju mladih momaka (U-18) u Staroj Pazovi a nakon okupljanja tim iz Srbije kreće put Izraela gde će na medjunarodnom zimskom turniru u Šefaimu odigrati dva...\nDinamo POKLEKAO i pred Radničkim\nIzvor: OK Radio - Lokalni sport - Subota 01.12.2018 - 21:03\nRadnički iz Niša je u Surdulici ubedljivo savladao Dinamo iz Vranja rezultatom 4:0. Drugoplasirani tim Superlige dominirao je tokom utakmice i ubadljivim rezultatom savladao Dinamo iz Vranja, a najbolji akter utakmice bio je trostruki strelac Nermin Haskić. Sastav Nenada Lalatovića je ovom pobedom pobegao trećeplasiranom Partizanu na osetna četiri boda prednosti, ali i prišao Crvenoj zvezdi na...\nKorak do polufinala: Pandice bolje od Žokica\nIzvor: OK Radio - Lokalni sport - Četvrtak 29.11.2018 - 14:00\nU 4. kolu Juniorskog prvenstva Srbije odbojkašice Pande pobedile su maksimalnim rezultatom ekipu ŽOK Vranje. Susret dva vranjska odbojkaška ženska kluba završen je rezultatom 3:0 za OK Panda, po setovima 25:8, 25:22, 26:24. Utakmica je odigrana u Sportskoj hali, u prisustvu velikog broja ljubitelja odbojke iz Vranja. Mlade Vranjanke su došle na korak do polufinalnog turnira prvenstva Srbije...\n« Previous 1 ... 3 4 5 6 7 8 9 10 ... 11 216 Next »


Bezbednost na višem nivou - Kragujevac online - Sve o gradu na jednom mestu\nTrenutno se nalazite na strani: Vesti Info Grad Kragujevac Bezbednost na višem nivou\nBezbednost na višem nivou\npetak, 06 januar 2012 11:05\nGradski Savet za bezbednost je svojim radom u 2011-oj značajno doprineo da se bezbednost u Kragujevcu podigne na još viši nivo. Planovi za ovu godinu su ambiciozni, posebno u oblasti zaštite dece, mladih i pripadnika socijalno ugroženih grupa. Nakon jednogodišnjeg perioda neangažovanja, Savet za bezbednost grada Kragujevca je početkom 2011-te obnovio svoju aktivnost i počeo da radi u skladu sa načelima o učešću zajednice na poboljšanju sigurnosti gradjana.\nSvečana sednica ovog tela bila je prilika da se ukratko rezimiraju rezultati iz prethodne i naznače planovi za ovu godinu.\nSavet za bezbednost nastaviće svoj rad kroz analiziranje problema i donošenje odgovarajućih zaključaka, uz predloge nadležnim lokalnim i državnim organima za njihovo rešavanje. Važna karika u delovanju ovog tela je aktivnost radnih grupa u različitim oblastima bitnim za bezbednost građana i zajednice.


Održan četrnaesti nastavak 4. vanredne sjednice Vlade BPK Goražde\nNa prijedlog Ministarstva za privredu, Vlada Bosansko-podrinjskog kantona Goražde na sjednici održanoj danas, usvojila je odluku o davanju saglasnosti na „Program podrške razvoju poduzetništva i obrta za 2020.godinu“.\nVrijednost programa je 80.000 KM, a sredstva su namijenjena pružanju prioritetne podrške obrtnicima čije je poslovanje obustavljeno naredbama Federalnog i Kantonalnog štaba civilne zaštite u cilju suzbijanja i širenja koronavirusa COVID-19.\nPodrška će se prioritetno pružiti za isplatu jedne polovine minimalne neto plaće za mjesec mart 2020.godine, svim uposlenim u obrtu koji su uredno isplaćivali poreze i doprinose zaključno sa februarom mjesecom 2020.godine, te zadržali postojeći broj uposlenih.\nMinistarstvo za finansije Bosansko-podrinjskog kantona Goraže pokrenulo je proceduru Izmjena i dopuna Budžeta i Zakona o izvršenju budžeta BPK Goražde, te zatražilo od budžetskih korisnika da vrlo racionalno planiraju utrošak sredstava kako bi se uštedama i preraspodjelama unutar budžeta BPK Goražde, određena sredstva obezbijedila i usmjerila u saniranje posljedica nastalih pojavom pandemije virusa COVID-19.\nNa današnjoj sjednici, Vlada Bosansko-podrinjskog kantona Goražde usvojila je i Odluku o odobravanju korištenja namjenskih sredstava ostvarenih po osnovu posebne naknade za zaštitiu od prirodnih i drugih nesreća, u iznosu od 6.000 KM. Odlukom su sredstva dodijeljena Zavodu za javno zdravstvo BPK Goražde za finansiranje nastavka provođenja aktivnosti stavljanja pod kontrolu epidemiološke situacije na području BPK Goražde, u situaciji stanja nesreće na području Federacije BiH uzrokovane pojavom koronavirusa COVID-19.


Faktor | Šumanu će ponuditi novu funkciju, poznati kandidati za njegovog nasljednika\nSjednica Upravnog odbora Rukometnog saveza Bosne i Hercegovine, koja se održava u Sarajevu, odavno nije trajala ovako dugo, a na dnevnom redu našle su se selektorske teme.\nČlanovi UO RSBiH raspravljaju o sudbini Bilala Šumana, selektora muške seniorske reprezentacije čijim posljednjim rezultatima u kvalifikacijama za Evropsko prvenstvo nisu zadovoljni. Legendarnom krilu naše selekcije u prilog ne ide ni činjenica da nema EHF Master coach licencu, što je do sada "pokrivao" s pomoćnicima koji su je imali.\nS druge strane, rukovodstvo RSBiH je sve to znalo kada je nedavno sa Šumanom potpisalo novi četverogodišnji ugovor, pa tako dobar dio odgovornosti leži i na njima.\nPrema nezvaničnim informacijama, Šumanu je ponuđena funkcija koordinatora svih selekcija umjesto selektorske, a u opticaju za njegovog nasljednika su Ivica Obrvan, Zoran Jovičić, Irfan Smajlagić i Veselin Vujović.\nKako smo nezvanično, saznali jedan dio članova UO RSBiH je za izbor Obrvana, no sjednica još traje, a više informacija vezano za novog selektora trebalo bi biti poznato uskoro.\nUpravni odbor RSBiH, čijem sastanku nije prisustvovao Marinko Umičević zbog obaveza u Skupštini Grada Banja Luke, raspravljao je i o selektoru ženske seniorske reprezentacije koja će konačno dobiti priliku da zaigra na međunarodnoj sceni poslije više od deset godina.\nRSBiHBilal ŠumanRukometna reprezentacija BiH


Hadžiu: Nijedna vlada od izbijanja pandemije nije uspela da upravlja situacijom - Kosovo Online\n31. Jul 2021. • 12:07\nZamenik predsednika Demokratske partije Kosova Bekim Hadžiu ponovio je optužbe na račun čelnika kosovske vlade, navodeći da ni ova, ali ni prethodna Vlada, nisu uspele da upravljaju pandemijom koronavirusa, prenosi Ekonomija onlajn.\nHadžiu podseća da je obećano da će na Kosovu biti do 500.000 vakcinisanih mesečno, ali da to nije ispunjeno, što može izazvati probleme sa novim talasom delta soja koronavirusa.\n"Što se tiče upravljanja pandemijom, posebno vakcinacije, to je potpuni neuspjeh svih vlada. Sadašnja vlada nije u stanju čak ni da upravlja brojem vakcinisanih, a postoji potpuna razlika u pogledu izveštaja Ministarstva zdravlja koje nije uspelo u nameri da vakciniše dve trećine stanovnika", rekao je Hadžiu.\nOn je naveo da još uvek nije poznato kada će stići nove doze vakcina, jer se, kako kaže, ugovori se još uvek drže u tajnosti.\n"Za kupovinu vakcina izdvojili smo budžet od 40 miliona evra, a Ministarstvo zdravlja nastavlja da čuva tajnu, što ostavlja mnoge sumnje u pouzdanost ovog ugovora. U konsultaciji sa NIJZK, o nametanju mera trebalo bi da se konsultuju zdravstveni radnici, a ne političari. Sa drugom dozom, trenutno je vakcinisano manje od 7 odsto građana Kosova i to se ne može smatrati zaštitom ili povećanjem imuniteta vakcinacijom ako se to ne uradi sa obe doze", kaže Hadžiu.\nPrema njegovim rečima, nameru da se skoro 70 odsto građana vakciniše do septembra, nije moguće ostvariti, a taj cilj je teško dostižan i do kraja godine.\nInfektolog Iljir Toljaj poručuje da bi u septembru moglo doći do povećanja broja zaraženih, ali ne smatra razumnim ni pretnju zatvaranjem, ni izjave koje mogu izazvati paniku.\nPrema njegovim rečima, sve dok postoji virus u opticaju biće i novih varijanti, koje nastoje da ubrzaju proces vakcinacije.\n"Moguće je da će to uticati, jer je izuzetno velika gustina naseljenosti i doći će do povećanja broja novih slučajeva, ali ne verujem da ćemo se suočiti sa nepodnošljivim talasom značenja trećeg talasa. Možda će doći do povećanja u septembru-oktobru, ali ne vidim nikakvu pretnju zatvaranjem ili izjave koje bi mogle izazvati paniku", kaže Toljaj.\n"Vakcinacija je jedina zaštita od infekcije, posebno onih koji nisu preležali infekciju. Pokazalo se da je svaka vakcina koja je na tržištu veoma sigurna protiv novih varijanti. Sve dok postoji virus u opticaju, postojaće nove varijante. Zatvaranje se generalno nije pokazalo efikasnim, jer zatvaranje sa sobom nosi neophodno otvaranje koje može rezultirati naglim povećanjem broja novih slučajeva", smatra Toljaj.\nNjegov savet je da se, umesto zatvaranja i pretnji, sva pažna usmeni na promociju vakcinacije, kao jedinu i najefikasniju meru zaštite od svake varijante, uključujući i varijantu delta.\n"Ako će se vakcinacija ubrza, kraj godine ćemo dočekati potpuno normalno", zaključuje Toljaj.\nBekim Hadžiu DPK vakcinacija Korona Virus Iljir Toljaj infektolog\nHadžiu: Kurtijeva vlada nije uspela da obezbedi vakcine i ne upravlja ovim procesom\nPoslanik Demokratske partije Kosova Bekim Hadžiu izneo je nove optužbe na račun kosovske vlade, poručujući da aktuelna vlada nije uspela da obezbedi vakcine i upravlja procesom vakcinacije, prenosi Reporteri.


Objavljen snimak dolaska S-400 u Tursku – Borba\nPrema turskoj vojnoj bazi Murted u Ankari, danas je počela isporuka prvog dijela materijala odbrambenog protivvazdušnog raketnog sistema S-400, koji Turska nabavlja iz Rusije, potvrđeno je iz Ministarstva odbrane Turske.\n“Nabavka odbrambenog raketnog sistema S-400 nije izbor nego nužnost. Nastavljaju se razgovori o pitanju ponude za sistem Patriot”, rekao je Akar.\nDodao je da projekat vojnih aviona F-35 treba da nastavi da napreduje svojim putem, napominjući da je Turska partner ovog projekta.\nU saopštenju iz turskog ministarstva navedeno je kako je 11. aprila 2017. Turska potpisala ugovor o nabavci sistema protivvazdušne odbrane S-400.\nSporazum koji su Turska i Rusija postigle o kupoprodaji antiraketnih sistema S-400 izazvao je oštre kritike iz Sjedinjenih Američkih Država, što je dovelo do tenzija u američko-turskim odnosima. Zvanični Vašington tvrdi da će nabavka sistema S-400 ugroziti tursku poziciju u projektu vojnih aviona F-35.


Vesti :: Besplatno i drugi put\nProgram je namenjen parovima koji su neuspešno prošli prvi pokušaj o trošku Republičkog zavoda za zdravstveno osiguranje, a čije je prebivalište tokom sprovođenja prvog pokušaja bilo na području Beograda.\nGradski sekretar za zdravstvo dr Zoran Blagojević ne krije zadovoljstvo što je ovaj program lokalne samouprave podstakao Ministarstvo zdravlja i Republički zavod\nza zdravstveno osiguranje da slede ideju Sekretarijata za zdravstvo, pa je tako doneta odluka da se pravo na drugi pokušaj vantelesne oplodnje obezbedi svim osiguranicima na teritoriji Srbije, prema ustanovljenim kriterijumima.\n- Grad očekuje da će veći broj parova uspešno realizovati roditeljstvo, i da će biti zadovoljni kvalitetom usluga koje su ostvarili tokom priprema i procedura vantelesne oplodnje u zdravstvenim ustanovama - naglašava dr Blagojević. - Na osnovu spiskova iz navedenih klinika, postupak drugog pokušaja vantelesne oplodnje finansiraće se za oko 240 parova.\nKomisije za vantelesnu oplodnju u Institutu za ginekologiju i akušerstvo i klinici „Narodni front", gde se i sprovodi drugi pokušaj vantelesne oplodnje, ocenjuju da li su ispunjeni uslovi za ovu intervenciju. Za drugi pokušaj procedura je ista kao za prvi. Parovi u domovima zdravlja mogu da dobiju sve informacije o izmenjenom spisku analiza koje treba da urade. Zatim se ide u Zavod za zdravstveno osiguranje da bi se zakazao razgovor sa komisijom, a potom se bira ustanova u kojoj će se obaviti vantelesna oplodnja.\nKo je „prošao" komisiju,i primera radi odlučio se za GAK „Narodni front", odlazi u ovo porodilište radi sprovođenja dalje procedure. Ceo proces oko pripreme za vantelesnu oplodnju traje najviše šest meseci.\n- Svaki osiguranik, ukoliko ispunjava uslove,ulazi u proceduru bez liste čekanja. Pomenute zdravstvene ustanove su u obavezi da za šest meseci završe proces - naglašavaju u RZZO-u.\nIzvor: VEČERNJE NOVOSTI 07.04.2010\n6. April 2010. Vesti 0 2238\ndrugi vantelesne oplodnje pokusaj besplatno narodni vesti zdravstveno osiguranje ginekologiju akuserstvo srbije drugog pokusaja klinika\nTri reči: drugi pokusaj vantelesne, pokusaj vantelesne oplodnje, pokusaja vantelesne oplodnje, drugog pokusaja vantelesne, klinickog centra srbije, ginekolosko akuserska klinika, akuserstvo klinickog centra\nDve reči: vantelesne oplodnje, drugi pokusaj, zdravstveno osiguranje\nJedna reč: drugi, vantelesne, oplodnje, pokusaj, besplatno, narodni, vesti, zdravstveno, osiguranje, ginekologiju, akuserstvo, srbije, drugog, pokusaja, klinika


KK Partizan: Zajedno možemo sve - Evroliga, Košarka, Top News\nKK Partizan: Zajedno možemo sve\nAleksandar Milosavljević 24.10.2013., 13:42\nUoči evroligaškoj debija u novoj sezoni pred svojim navijačima Košarkaški klub Partizan uputio je apel svojim navijačima da fer i sportski bodre tim, kao što su to činili u nebrojenim situacijama do sada. Pored toga detaljno je objašnjeno do kada i na koji način mogu da se kupe preostale ulaznice, kada se otvaraju kapije Pionira i ostale pojedinosti u vezi sa mečom protiv Nantera.\nObaveštenje KK Partizan, koje je objavljeno na zvaničnom sajtu kluba, prenosimo vam u celosti.\nPribližava se petak 25. oktobar i premijera ovogodišnje Evrolige pred našim navijačima. Nebrojeno puta do sada smo isticali podršku koju klub iz Humske ima od svojih navijača, pominjali atmosferu u hali Pionir koja je jedinstvena na utakmicama najelitnijeg evropskog takmičenja, zahvaljivali se vernoj publici na snažnom vetru u leđa koji decenijama unazad daje košarkašima prvog tima Partizana.\nŽelimo da i narednoj sezoni Evrolige potvrdimo tradiciju, budemo najbolji domaćini i zajedničkim snagama iznova priredimo košarkaški spektakl, kako na terenu tako i van njega.\nKapije dvorane Pionir na dan utakmice će biti otvorene za publiku od 16,30 časova, molimo sve navijače da na vreme dođu u halu kako bi se izbegle nepotrebne gužve na ulazima zbog detaljnog pregleda i provera ulaznica. Pored standardne kontrole biće obezbeđena i dodatna kontrola na svim ulazima.\nNa dan utakmice u prodaji će biti samo ulaznice za parter u periodu od 10 do 15 časova na blagajni južne tribine Parizanovog stadiona. U slučaju da se u tom periodu ne proda pun kapacitet partera, karte će biti u prodaji i od 16 časova na blagajni hale Pionir.\nPosebno apleujemo na sve koji će u petak biti važan deo evroligaškog meča da svoj tim bodre na sportski, fer i korektan način, glasom, dlanovima i crno-belom bojom. Upotreba lasera, ubacivanje predmeta na teren, vređanje učesnika biće strogo sankcionisani od strane disciplinskog sudije Evrolige, što povlači ne samo novčane kazne klubu, koje bi u ovoj sezoni bile snažan udarac na već tešku finansijsku situaciju, već i potencijalnu zabranu prisustva publike na narednim mečevima našeg kluba u najjačem evropskom takmičenju.\nTrinaesta sezona u nizu Partizana u Evroligi nosi zrelost i iskustvo kako kluba u organizaciji, tako i publike u aktivnom učešću u istoj. Naša ovosezonska poruka “Zajedno možemo sve” odnosi se na sve situacije u kojima moramo da pokažemo da smo košarkaška elita, kako na terenu tako i na tribinama.\nCrno-beli tim igra važan meč u Evroligi, tog petka vaše mesto je u hali Pionir!\nPrethodna vest Stiv Ker otkrio Kukočevu ‘tajnu’ uspeha (VIDEO)\nSledeća vest Da se sada igra Mondijal Skolari bi zvao Kostu\nStiv Ker otkrio Kukočevu ‘tajnu’ uspeha (VIDEO)\nDa se sada igra Mondijal Skolari bi zvao Kostu


ZAKON O PRIVATNOM OBEZBEĐENJU: DONOšENJE PODZAKONSKIH AKATA OčEKUJE SE ZA DVE NEDELJE\nPrateća regulativa uz Zakon o privatnom obezbeđenju ("Sl. glasnik RS", br. 104/2013) očekuje se za dve nedelje. Potrebno pomeranje rokova za licenciranje i akreditaciju, istaknuto na sednici Grupacije samozaštitne delatnosti u preduzećima PKS.\nZakon većim delom može da se primenjuje, ali donošenje podzakonskih akata - pravilnika i uredbi, još nije završeno, što će dovesti do probijanja zakonskih rokova, naročito u delu vezanom za obuku, licenciranje i akreditacije, istaknuto je na 18. sednici Grupacije samozaštitne delatnosti, koja radi u okviru Udruženja za privatno obezbeđenje PKS.\nPredstavnik Ministarstva unutrašnjih poslova Rade Krunić upznao je članove Gruapacije da je tehnički deo posla na izradi pravilnika i uredbi priveden kraju i da će one u roku od jedne ili dve nedelje stupiti na snagu. Iako je zakašnjenje u donošenju pravilnika nije veliko, ono može izazvati pomeranja rokova u postupanju po tim pravilnicima, kako bi se obezbediolo neophodno vreme za dobijanje licence. Zbog toga su članovi Grupacije zatražili odloženu primenu zakona u delu koji se donosi na licenciranje pojedinaca i akreditaciju firmi. Centri za obuku već podnose zahteve ministarstvu za akreditaciju, a neki su dobili akreditaciju i sprovode obuku, rekao je Krunić. Grupacija je zatražila da se spisak akreditovanih centara za obuku istakne na sajtu Ministarstva.\nPredsednik Grupacije Ivan Ćorić ukazao je da Uredba o obavezno obezbeđenim objektima, na čijoj izradi je Grupacija aktivno radila zajedno sa Ministarstvom unutrašnjih poslova, još nije ušla u proceduru usvajanja. Članovi Grupacije, koji su učestvovali u prvoj fazi izrade Uredbe, zatražili su da budu upoznati sa njenim tekstom pre konačnog usvajanja.\nUkazano je i na činjenicu da zemlje Evropske unije imaju zakone o kritičnoj infrastrukturi, te je bilo bolje da se i u Srbiji odmah pristupilo izradi zakona, a ne uredbe. Ukazano je da u kontekstu harmonizacije našeg zakonodavstva sa evropskim treba pažljivo raditi i na izmenama Zakona o vanrednim situacijama.\nČlanovi Grupacije saglasili su se da treba raditi na podizanju nivoa bezbednosne kulture u zemlji koji je sada dosta nizak, kao i na boljoj edukaciji profesionalaca u samozaštitnoj delatnosti, i povećati njihovo učešće na seminarima, okruglim stolovima i sajmovima. Ukazali su da je njihova delatnost opterećena šumom propisa jer je reguliše više ministarstava.\nIzvor: Vebsajt Privredne komore Srbije, 03.03.2015.


Petak, 14. januar/siječanj 2022.\nOko 500 kilograma kokaina je zaplijenjeno u Crnoj Gori, u magacinu trgovačke kompanije “Voli”, a koji je stigao u paketima banana iz luke u Ekvadoru, potvrdili su specijalni tužioci.\nIzvjestilac za Crnu Goru u Evropskom parlamentu Tonino Picula ocjenjuje da je situacija na Zapadnom Balkanu veoma loša i procjenjuje da su realniji sukobi unutar pojedinih država nego međudržavni. On to smatra posljedicom nedostatka snage i zainteresovanosti EU.\nMarušić: Na djelu je tiha ruska podrška Dodiku\nMarušić smatra da nestabilan region odgovara Rusiji, zbog čega se Amerika i Evropa moraju više angažovati kako bi se dodatne tenzije prevenirale. I uloga NATO-a je, kaže važna zbog čega bi taj savez trebalo da razmišlja kako da reaguje ukoliko se situacija u Bosni i Hercegovini pogorša.\nKosovo i Srbija troše najviše štetnog uglja u proizvodnji struje\nKo najviše ovisi o uglju?\n11. januar/siječanj, 2022.\nDramatična brzina kojom se omikron soj širi, u kombinaciji sa blagim mjerama tokom nedavnih praznika, a koje se minimalno poštuju, doveli su do galopirajućeg porasta aktivnih slučajeva korona virusa u Crnoj Gori, ocjenjuju za Radio Slobodna Evropa (RSE) ljekari Nemanja Radojević i Halil Duković.\nPotraga za načinima isplate minimalca u Crnoj Gori\nIako svaki radnik u Crnoj Gori, za puno radno vrijeme u januaru, treba da primi minimalnu platu 450 eura, što je dio programa "Evropa sad", dio poslodavaca već traži načine da "zaobiđe" ovu zakonsku obavezu, tvrde u Uniji slobodnih sindikata\n9. januar/siječanj, 2022.\nPet generacija kovača iz Podgorice\nDok se svijet ubrzava i digitalizuje, ritam čekića odzvanja iz jedne od rijetkih kovačkih radionica u Crnoj Gori. Edin Alković nedavno je preuzeo očev posao i nastavio tradiciju dugu više od sto godina.\nVlada Crne Gore još nije odlučila da li će ući u realizaciju dvodecenijskog plana o gradnji mosta Verige koji bi saobraćajno povezao dvije obale Bokokotorskog zaliva, a čemu se protive stručnjaci za zaštitu kulturnih dobara kao i Organizacija Ujedinjenih nacija za obrazovanje, nauku i kulturu.\nOd pet crnogorskih televizija četiri u vlasništvu struktura iz Srbije\nOd četiri televizije sa nacionalnom frekvencijom Crnoj Gori tri imaju strane vlasnike. I peta televizija, koja signalom pokriva gotovo cijelu državu, u stranom je vlasništvu. U vlasništvu Crne Gore od televizija sa nacionalnom pokrivenošću samo je Javni servis.\n5. januar/siječanj, 2022.\nVlada Crne Gore je na elektronskoj sjednici 30. decembra donijela odluku da će biti produžen "Program za sticanje državljanstva posredstvom investicija" za još godinu, odnosno do kraja 2022. godine.\n4. januar/siječanj, 2022.\nDržavna nagrada za djelo koje negira Crnogorce i nacionalne manjine\nOdluka petočlanog žirija izazvala je oštre reakcije crnogorske političke i intelektualne javnosti.


Revolutionary Road  | FatHipster\nLeonardo DiCaprio, Kate Winslet, Christopher Fitzgerald, Michael Shannon\nSem Mendez je kreirajući American Beauty stvorio sebi kredit i opuštajuću atmosferu autorskog rada u budućnosti, a najkvalitetniji primer predstavlja upravo studija o nestabilnim vremenima i porodičnom životu u američkom posleratnom predgrađu.\nVraćajući nas daleko u prošlost, u vreme swinga i be-bopa, Mendez Ameriku na prvi pogled predstavlja kao državu beskrajnih poslovih mogućnosti i romantičnih ideala. Snovi glavnih junaka iz mladosti, prikazanih kroz nasumične flešbekove, pokazuju nam prosečan posleratni zaljubljeni par, koji gaji nerealna očekivanja od budućnosti. Sudar sa čamotnom svakodnevicom je naravno gotovo uvek nešto suroviji, i junake zatiče u ranoj fazi krize srednjeg doba.\nSan o idiličnom životu u Parizu iz mladosti se iznenada budi tokom prelistavanja starih fotografija kod junakinje, koja uspeva da ideju pozitivno prezentuje svom suprugu. Motorni pokretač romantičnih sanjarenja iznenada stiže u liku opsesivno - kompulsivnog komšije, maestralna epizoda naslikana od strane Majkl Šenona.\nOd tog datog momenta kreće emotivni stampedo, sazdan od prevara, laži, depresija, tajni, i svega onoga što čini jedno uspešno dramsko delo neuništivim i večnim. Na prvi pogled paradigmatičan odnos, pretvara se u melodramatični porodični fijasko, u kome Di Kaprio i Vinslet briljantno izvode svoje kreacije i pokazuju sve svoje glumačko umeće. Posebno se to odnosi na Kejt Vinslet, čija celuloidna kreatura kreće kao nadarena mlada glumica u poletu, a potom prolazi kroz depresivni period majčinstva do profesionalnog ponora, praćenog suicidnim tendencijama i mislima.\nZa razliku od American Beauty, Revolutionary Road nije film koji poseduje harizmu izraženu kroz grotesku i neuobičajen humor svojih junaka, već predstavlja surovo realističan prikaz stanja duha i objektivno raskrinkava slabost čoveka kao individue u modernim tekovinama savremenog društva.


Promocija monografije „Stara Raška pod italijanskom okupacijom 1941-1943.“ - PRIBOJSKI PORTAL\nU utorak 12. oktobra biće predstavljena dvotomna knjiga „Stara Raška pod italijanskom okupacijom 1941-1943.“ istoričara dr Milutina Živkovića. Na promociji će govoriti autor dr Milutin Živković, i MA Draga Teodosić, viši arhivista Arhiva Jugoslavije u Beogradu i doktorand na Filozofskom fakultetu u Beogradu, dok je moderator programa Aleksandar Manović, profesor istorije.\nKnjiga „Stara Raška pod italijanskom okupacijom (1941–1943)“ objavljena je početkom 2021. godine. Ona predstavlja plod desetogodišnjeg istraživačkog rada autora u dvadesetak arhiva u Srbiji, Albaniji, Italiji, Hrvatskoj, Crnoj Gori. Kao izdavači se potpisuju Istitut za savremenu istoriju u Beogradu i izdavačka kuća „CatenaMundi“.\nMonografija u središtu ima aktuelnu i važnu temu, koja i pored toga do sada nije celovito obrađivana od istoričara koji se bave savremenom istorijom Srbije i Jugoslavije. U pitanju je tema čija obrada podrazumeva sagledavanje istorije kao totaliteta odnosa u prošlosti. Pod istraživačkim „stiskom“ ona progovara o istoriji Stare Raške nagomilanoj u slojevima, obračunu zavađenih nacija, vera i ideologija, o raznovrsnim nasleđima i tradicijama ove multikonfesionalne i multietničke teritorije u njihovom zaoštrenom, ratnom obliku. Knjiga je zbog toga organizovana pregledno, kombinacijom hronološko-tematskog pristupa, pa čitalac iz nje izlazi sa gotovo potpunim saznanjem o ovim, jugozapadnim krajevima današnje Srbije u toku okupacije.\nDr Milutin Živković autor je četiri monografije, bavi se istorijom Drugog svetskog rata u Srbiji, pre svega prostorom Kosova i Metohije i Stare Raške. Pored monografija objavio je i oko četrdesetak naučnih članaka u domaćim i stranim stručnim glasilima.\nPromocija će se održati u Maloj sali Doma kulture u 19 časova.\nOslobađaju se bolnički kreveti u Zlatiborskom okrugu: Sve manje hospitalizovanih pacijenata, preko trideset poslato na kućno lečenje


Početna/BIZNIS/Edukacije u oblasti turizma kroz seminare\nSana Life 21. oktobra 2021.\tBIZNIS, KATEDRA, LOKAL PRESS, TURIZAM Ostavite komentar\nProjekat je podržalo Ministarstvo trgovine, turizma i telekomunikacije, a sprovodi Turistička organizacija opštine Vlasotince.\nU okviru prvog seminara biće reči o značaju seoskog turizma i pokretanju biznisa u njemu, sa primerima dobre prakse. Biće objašnjeno i kako se vrši kategorizacija objekata, kao i kako se komunicira putem platforme e-Turista.\nOvaj seminar namenjen je hotelijerima, vlasnicima hostela, privatnih smeštajnih kapaciteta (stanovi, kuće, sobe, apartmani, vile), restoraterima, turističkim agencijama i ostalim fizičkim licima koja žele da budu deo turističke privrede. Dosadašnje iskustvo nam je pokazalo da su ljudima potrebne dodatne informacije u ovoj oblasti, što im ovom prilikom i omogućujemo – kaže direktorka TO Vlasotince Nataša Đokić Živković.\nNaredni seminar biće održan od 5. do 7.novembra, a Turistička organizacija će temu seminara najaviti ranije.\nOznakeedukacije hoteli ponuda razvoj seminar TO Vlasotince turizam ugostiteljstvo\nPrethodni “Sport je jednak za sve”\nSledeći Putujuća izložba za ljubitelje tehnologije


U Zagrebu su parafirana dva ugovora između Bosne i Hercegovine i Hrvatske kojim se regulira pogranični promet i zvanični granični prijelazi između dvije zemlje, od 1. jula kada susjedna Hrvatska postaje punopravna članica EU, saopćeno je iz Ministarstva sigurnosti BiH\nKao što je javnosti poznato, postojao je problem oko neusvajanja Odluke o novom šefu delegacije od strane Predsjedništva BiH. Međutim, Ministarstvo sigurnosti BiH je uspjelo prevazići ovaj problem. Naime, uz saglasnost kolega iz Republike Hrvatske i Evropske unije pronađen je modus koji podrazumijeva da Ugovor o graničnim prijelazima u ime BiH parafira kompletan šestočlani pregovarački tim koji boravi u Zagrebu.\nNavedeni ugovori će po hitnoj proceduri, biti upućeni Vijeću ministara BiH, a potom i u Predsjedništvu BiH, radi određivanja ministra koji će u ime BiH iste potpisati na svečanoj ceremoniji u Briselu krajem ovog mjeseca.\nPo usvajanju navedenih parafiranih ugovora na nivou Vijeća ministara BiH i Predsjedništva BiH, Bosna i Hercegovina će izbjeći scenarij koji bi podrazumijevao da od 1.jula granice između BiH i Hrvatske budu zatvorene za promet ljudi i roba, što bi imalo nesagledive posljedice za sve građane Bosne i Hercegovine.\n← MLADI ZMAJEVI POBJEDOM OTVORILI KVALIFIKACIJE ZA EP 2015.\nSafet Sušić : Svoju ličnu ozbiljnost samo prenio na fudbalsku reprezentaciju BiH! →\nŽena u Tuzli umrla od ptičije gripe


Uticaj Irana na regionalnu bezbednost - CeGIT Analize: Bliski istok i Afrika Uticaj Irana na regionalnu bezbednost - CeGIT\n30.11.2020Autor: Lazar Baltić\nTraganje za rešenjem nuklearnog pitanja Irana trajalo je sve do 2015. godine kada je 5 stalnih članica Saveta bezbednosti Ujedinjenih nacija, zajedno sa Nemačkom i uz podršku Evropske unije, potpisalo sa Teheranom Joint Comprehensive Plan of Action. Ovaj plan je stupio na snagu 16. januara 2016. godine, a njime je suspendovan veliki broj sankcija protiv Irana u zamenu za obustavu nuklearnog programa u ovoj zemlji na najmanje 10 godina. Pomenuto suspendovanje sankcija se odnosilo pre svega na oslobađanje iranskih novčanih sredstava u drugim zemljama, suspendovanje zabrane eksportovanja iranske nafte, omogućavanje stranim kompanijama da investiraju u iranske hotele, gas, naftu i druge sektore, kao i omogućavanje Iranu da trguje sa ostatkom sveta.\nPlan je funkcionisao do 2018. godine kada je administracija Donalda Trampa odlučila da se povuče iz nuklearnog sporazuma. Odmah nakon toga usledio je niz novih sankcija od 2018. do 2020. godine u kojima je predsednik SAD primenio svoju taktiku „maksimalnog pritiska” na Iran kako bi ograničio jačanje regionalnog uticaja ove zemlje, kao i podržavanje militantskih grupa i razvoj balističkih raketa. Iako su SAD odlučile da se povuku, ostale države potpisnice ovog sporazuma nastavile su da se pridržavaju dogovorenih mera.\nIntervencija Vašingtona na kraju je dovela do slobodne trgovine u moreuzu, no i pored toga, Iran je i dan danas zadržao kontrolu nad ovim prolazom. U prilog tome govori i činjenica da su između ostalog, u julu prošle godine zaplenili i britanski naftni tanker „Stena Impero” koji je pušten nakon 2 meseca.\nOdnos sa Sirijom i Libanom predstavlja glavnu snagu iranskog regionalnog uticaja. Zajedno sa njima i uz pomoć drugih saveznika, Iran je uz velike napore i troškove održao predsednika Sirije Bašar el Asada na vlasti, pa je Sirija zauzvart u nekoliko navrata proglasila Teheran za svog prijatelja i saveznika i pružila punu podršku u svim njihovim akcijama. Uz to, Iran preko prostora Sirije šalje oružje, municiju, vojnu i ekonomsku pomoć svojim saveznicima u Libanu i Palestini, čime su libanski Hezbolah i palestinski Hamas postali osnova za dalju iransku borbu protiv uticaja zapada i njihovog stalnog pritiska.\nZbog podrške Sirije i Irana ova organizacija iz godine u godinu unapređuje svoje vojne potencijale, što se ogleda u velikom broju M-600 raketa koje dobija od Sirije. M-600 je sirijska verzija iranske rakete Fateh-110, dometa između 250 i 300 km i CEP (Circular Error Probability) od oko 500 metara. Reč je o artiljerijskom sistemu zemlja-zemlja koji predstavlja ozbiljnu pretnju za Izrael s obzirom na to da poseduje mogućnost dejstva po izraelskim ciljevima. Po poslednjim procenama Hezbolah poseduje nekoliko stotina raketa ovog tipa.\nHamas, kao drugi saveznik Irana, predstavlja političku i militantnu organizaciju koja kontroliše oblast Gaze. Saradnja između Teherana i Hamasa prošla je kroz nekoliko faza od 2000. godine do danas. Iako je Iran pružao veliku podršku ovoj organizaciji u vidu novca, oružja i dronova, a posebno nakon 2006 godine kada je ova organizacija dobila izbore u Palestini, 2015. godine saradnja je bila potpuno prekinuta. Razlog tome bilo je podržavanje pobunjenika u Sirijskom civilnom ratu od strane Hamasa kao i jačanje veza ove organizacije sa Saudijskom Arabijom. Mada, po tvrdnjama „Alahed” novina Teheran je 2015. godine, uprkos lošim odnosima, pružio pomoć Hamasu od skoro 48 miliona dolara u vojnoj podršci što ide u prilog spekulacijama da saradnja zapravo nikada nije bila prekinuta.\nMeđutim, ovogodišnje ubistvo Kasema Sulejmanija od strane SAD, vođe snaga Kuds koji predstavljaju ogranak Islamske revolucionarne garde i koje se takođe bave nekonvencionalnim ratovanjem i pripremom obaveštajnih operacija, dovelo je do potencijalnog obnavljanja savezništva Irana i Hamasa. Prisustvom sahrani pomenutog vođe, Ismail Hanijeh sa svojom delegacijom, dao je do znanja da su napori Hamasa da se ponovo uspostavi saradnja realni i ostvarivi.\nZategnuti odnosi između Izraela i Irana potiču još od 1985. godine. Iran je oduvek negirao legitimnost Izraelske države i nastojao da oteža jačanje jevrejske zajednice na Bliskom istoku. Kako bi odgovorio na agresiju Teherana, Izrael je u saradnji sa SAD, 2010. godine napao nuklearna postrojenja u Iranu ubacivši virus pod nazivom Stuxnet. Ovaj napad je doveo do onesposobljavanja skoro petine centrifuga za obogaćivanje uranijuma na prostoru iranske države. Iako je narednih godina sukob bio periodičan, u periodu između 2017. i 2018. godine Izrael je izveo preko 200 vazdušnih napada po iranskim ciljevima u Siriji što je dovelo do još većeg pogoršanja odnosa između ove dve strane. Iako Izrael na svojoj strani ima pomoć zapada, Iran poseduje veliki broj saveznika koji svakodnevno prete jevrejskoj državi.\nSa druge strane, napad na naftna postrojenja u Saudijskoj Arabiji za koje se smatra da je u septembru 2019. godine izvršen od strane iranskih dronova i krstarećih raketa, ukazao je na nestabilnost tog regiona. Osamnaest dronova pogodilo je je „Aramko” jednu od najvećih naftnih postrojenja na svetu, dok su naftna polja u Huraisu bila meta 4 krstareće rakete. Iako ne postoje dokazi da je napad izvršen od strane Irana ili uz njihovu podršku, sve ide u prilog tome da je to bio pokušaj Teherana da se utiče na bezbednosnu situaciju u Saudijskoj Arabiji.\nIz priloženog je jasno da Iran poseduje veliku moć na Bliskom istoku sa širokom mrežom saveznika. Iako ne postoje dokazi da ova zemlja ima hemijsko i biološko oružje, po procenama istraživača i naučnika, Iran ima sposobnosti i resurse da ih razvije ukoliko želi. No, situacija sa nuklearnim oružjem je nešto jasnija. Iran ima dovoljno uranijuma i postrojenja da razvije ovakvo oružje ali je spreman da nastavi sa sporazumom koji je na snazi od 2016. godine u čiji prilog ide pozivanje novog predsednika SAD Džozefa Bajdena od strane Iranskog predstavnika Hasana Rohanija da se ponovo priključi nuklearnom sporazumu.\nLansiranje iranske rakete Shahab-3 (foto: Hossein Velayati/www.ypa.ir/wikimedia.org)\nVojna moć Irana ne može se nikako zanemariti. Zajednički interesi koje deli sa Severnom Korejom još nakon Iračko-Iranskog rata, doveli su do razvoja Shahab-3 rakete kao verzije severnokorejske Nodong-1 rakete. Takođe, veliki broj manjih severnokorejskih podmornica i torpeda nalazi se u arsenalu Islamske revolucionarne garde. Naime, veliki deo nuklearnih tehnologija i raketa dobavljen je direktno iz Severne Koreje. Evidentno je da će ove dve države sarađivati sve dok budu delile zajedničke interese i poziciju, s obzirom na to da su obe zemlje pod sankcijama koje su postavljene od strane Bele kuće.\nEmbargo na oružje Irana koji je istekao 18. oktobra 2020. godine stvorio je nove mogućnosti za prosperitet iranske vojne snage. Iako Trampova administracija zahtevala od Ujedinjenih nacija da obnovi i poveća embargo, to nije učinjeno. No, i pored sankcija koje su prisutne u ovoj zemlji skoro konstantno od 1979. godine, Iran je uspevao da nelegalnim putem dobavlja materijale, opremu i oružja. Embargo je bio samo jedna prepreka koja je mogla biti lako prevaziđena. Iranski raketni program poseduje gotovo 1.000 raketa kratkog i srednjeg dometa (od 50 do 2.000 km), što predstavlja najveći arsenal ovakvog oružja na prostoru Bliskog istoka.\nIako je Iran spreman da modernizuje svoje oružane snage, ratno vazduhoplovstvo i dalje predstavlja veliki problem s obzirom na to da u svom posedu imaju veliki broj zastarelih letelica. F-4, F-5 i F-14 avioni koje imaju još od sedamdesetih godina nisu ni približno dovoljni kako bi njihova avijacija bila stabilna. I pored potencijalne saradnje sa Kinom I Rusijom i kupovine njihovih letelica, jasno je da Iran nema ekonomske mogućnosti da u velikoj meri usavrši ovaj deo svojih snaga.\nS obzirom na priložene podatke jasno je da Teheran poseduje čvrstu i jaku poziciju u regionu sa velikim brojem saveznika. Iako u poslednjih nekoliko meseci postoje spekulacije o intervenciji SAD u Iranu, jasno je da takva akcija ne bi bila lako izvodljiva. Teritoriju Irana karakteriše veliki broj pustinjskih i polupustinjskih područja koje bi predstavljale veliki izazov za američke kopnene trupe. Takođe, pomorske snage Irana sa svojim brzim čamcima, dovele bi do iako malih, u velikoj meri neželjenih gubitaka flote SAD, pogotovo u Persijskom zalivu i Hormuzu gde Iran poseduje veliku nadmoć. Ovakva intervencija bi prouzrokovala regionalni sukob na čitavom Bliskom istoku u koji bi bile uvučene i zemlje koje žele da izbegnu takav konflikt. No, najveća posledica napada SAD na Iran odrazila bi se na Izrael koji bi istog trenutka bio meta napada svih saveznika Irana, a pogotovo Hezbolaha, koji je obećao uništenje izraelske države ukoliko SAD preduzmu bilo kakve vojne akcije protiv Irana.


Potpisan sporazum o ravnopravnosti polova u privredi\nDaliborka Pejić, 11/12/2019\nMinistar privrede i preduzetništva Republike Srpske Vjekoslav Petričević i direktor DŽender centra Srpske Mirjana Lukač potpisali su danas u Banjaluci sporazum o saradnji na sprovođenju programa u vrijednosti 24.844 KM radi postizanja ravnopravnosti polova u oblasti privrede.\nLukač je rekao novinarima nakon potpisivanja da program podržava organizacija UN žene, koja je prepoznala program edukacije ženskih preduzetnika u sticanju znanja u oblasti upravljanja finansijama, kao i njihovom boljem umrežavanju posredstvom niza konferencija koje slijede.\n“Veoma je važno da zajedničkim radom nastavimo saradnju i u narednoj godini i da brojnim projektima koji su pred nama poboljšamo poslovanje žena preduzetnika u Srpskoj, radi stvaranja boljih uslova poslovanja i razvoja privrede”, naveo je Petričević.\nOn je podsjetio da je Ministarstvo privrede i preduzetništva nosilac Strategije razvoja ženskog preduzetništva u Srpskoj.\nLukačeva je rekla da je sredstva za sprovođenje programa razvoja ženskog preduzetništva obezbijedila Vlada Švedske, a da je sa Petričevićem dogovoreno da ovo potpisivanje bude početak zajedničke saradnje.\n“Sredstva će biti namijenjena razvoju ženskog preduzetništva u skladu sa Strategijom koja se odnosi na period 2019-2023. godina, u okviru raznih programa edukacija. Nadamo se da će naša saradnja biti nastavljena, a imamo naznake od donatora da će biti doznačena još veća sredstva za ove namjene”, navela je Lukačeva.\nTags #Banjaluka #Rasvnopravnost polova #sporazum\nSedmi dan protesta u Francuskoj: Otežano funkcionisanje saobraćaja\nDnevnik 1 [11.12.2019.]


Obrasci moždanih talasa mogu da predvide kako će pacijent reagovati na antidepresiv - Glas Srpske\nB92 02.03.2020 23:22\nPacijentima koji traže olakšanje od depresije potrebno je nekoliko mjeseci da bi pronašli efikasan tretman. Ali obrasci moždanih talasa mogu potencijalno biti od pomoći, jer mogu da predvide kako će svaki pacijent ponaosob reagovati na antidepresiv, prije nego što liječenje uopšte i počne, pokazalo je novo istraživanje.\n“Studija se bavi jednim od osnovnih izazova psihijatrije: nedostatak testova koji mogu pomoći ljekarima da odluče o najboljim mogućnostima liječenja pacijenata sa depresijom”, rekao je koautor studije dr Madhukar Trivedi, profesor psihijatrije na “UT Medicinskom centru jugozapada” u Dalasu.\nUmjesto toga, rekao je Trivedi, oslanjamo se na postupak pokušaja i greške u kome pacijenti isprobavaju lijekove u ciklusima od šest do osam nedjelja.\n“Ova neprecizna metoda doprinosi opštoj percepciji da su antidepresivi neefikasni”, dodao je dr Amit Etkin, koautor studije i profesor psihijatrije na Univerzitetu Stanford.\n“Ali tačno predviđanje idealnog načina liječenja neke osobe mogao bi biti spas za pacijente koji bi bili lišeni višemjesečne frustracije”, rekla je Keti Burkhaus, docent psihijatrije na Univerzitetu Ilinois u Čikagu, koja nije bila uključena u studiju.\nOna je dodala da je nova studija “važan prvi korak” u dostizanju tog cilja, prenosi N1.\nZa ovu studiju, istraživači su sakupili očitavanja moždanih talasa više od 300 pacijenata kojima je dijagnostikovana depresija.\nOčitavanja su izvršena elektroencefalografijom (EEG), neinvazivnom metodom koja uključuje pričvršćivanje elektroda na vlasište.\nPacijentima je zatim nasumično dodijeljen ili placebo ili antidepresiv, u ovoj studiji je korišćen poznati antidepresiv zoloft.\nZatim su, na osnovu podataka EEG-a, istraživači dizajnirali novi algoritam vještačke inteligencije (AI) kako bi predvideli reakciju pacijenata na lijekove.\nOtkrili su da su pacijenti sa određenim obrascem moždanih talasa na početku studije najvjerovatnije pozitivno reagovali na antidepresiv nakon osam nedjelja liječenja.\nIstraživači su zatim primjenili svoj algoritam na tri dodatne grupe podataka o pacijentima iz prethodnih studija, da bi potvrdili svoje nalaze.\nRezultati su “suprotni mišljenju koje vlada da su ovi lijekovi neefikasni”, rekao je profesor Etkin i dodao da su “oni u stvari prilično efikasni, ali samo za određenu grupu ljudi”.\nStudija je posebno procijenila kako su pacijenti reagovali na antidepresiv, što je samo jedan od mogućih načina liječenja depresije.\n“Slijedeći korak za studiju bio bi da se provjeri da li ovaj algoritam predviđa i druge oblike liječenja, jer se depresija ne liječi samo lijekovima, već su tu i kognitivne terapije kao i stimulacije mozga”, rekla je dr Burkhaus.\nKada su koristili svoj algoritam za ispitivanje prethodno objavljenih podataka, istraživači su otkrili da su pacijenti kod kojih je vjerovatnoća reakcije na antidepresive bila smanjena reagovali na stimulaciju mozga i psihoterapijske tretmane zajedno.\nIpak, ovo otkriće je preliminarno i zahtijeva mnogo više istraživanja da bi se potvrdilo. Međutim, Etkin smatra da se tehnologija može lako prilagoditi za upotrebu u ljekarskim ordinacijama, jer se EEG koristi u neurologiji već decenijama.\n“Ljekari bi zahvaljujući ovom algoritmu mogli da dobiju izvještaj u kome je detaljno navedeno da li će pacijent reagovati na određene lijekove”, rekao je profesor Etkin i dodao da se nada da će ovo biti “početak precizne psihijatrije”.


zlatarinfo.rs 30. октобар 2014. године Друштво Коментари\nZimske gume (foto: b92.net)\nNarednih pet meseci vozači moraju imati sva četiri zimska pneumatika\nAuto- moto Savez Srbije podsetio je vozače da će prema Pravilniku o podeli motornih i priključnih vozila i tehničkim uslovima za vozila, od prvog novembra morati da voze sa zimskom opremom.\nU slučaju lošijih vremenskih prilika, automobili će u periodu do 1. aprila morati da budu opremljeni sa sve četiri zimske gume sa dobrom šarom koja ne sme biti plića od 4 milimetra. Ako šofere posluže vremenski uslovi, pa na kolovozu ne bude snega i leda, zimski pneumatici neće biti obavezni.\nU ovom periodu za vožnju na putevima van naseljenih mesta, vozačima će biti neophodni i lanci ili druga oprema koja omogućava bolju trakciju (prijanjanje) uz klizav kolovoz.\nCena jedne zimske gume kreće se oko tri i po hiljade dinara, a predviđene kazne za nepoštovanje ovog propisa su od 6 do 20 hiljada dinara za fizička lica.


Ahmet Davutoglu - Blic Online\nBosna i Hercegovina i Kosovo bili bi kao današnji sirijski grad Alepo da nije bilo intervencije NATO-a, ocenio je danas bivši turski premijer Ahmet Davutoglu.\nErdogan predsedavao prvom sednicom nove turske vlade\nTurski predsednik Redžep Tajip Erdogan predvodio je danas prvu sednicu vlade s novim premijerom Binalijem Jildirimom koji je izabran posle ostavke Ahmeta Davutoglua.\nErdogan i zvanično prihvatio ostavku Davutoglua\nTurski predsednik Redžep Tajip Erdogan danas je i zvanično prihvatio ostavku odlazećeg premijera Ahmeta Davutoglua, samo nekoliko sati nakon što je vladajuća Partija pravde i razvoja izabrala Binalija Jildirima za novog stranačkog lidera, koji je samim tim postao novi premijer Turske.\nODLAZAK DAVUTOGLUA Turska sutra dobija novog premijera\nU Ankari će sutra biti saopšteno ime novog turskog premijera koji će naslediti Ahmeta Davutoglua primoranog da ode s funkcije zbog nesuglasica s predsednikom Turske Redžepom Tajipom Erdoganom, preneli su tamošnji mediji.\nUdaje se Erdoganova ćerka, Davutoglu najverovatnije kum\nSumeje Erdogan, mlađa kćerka turskog predsednika Redžepa Tajipa Erdogana, udaće se danas za biznismena iz vojne industrije Selčuka Bajraktara, a očekuje se da će joj na venčanju kum biti turski premijer Ahmet Davutoglu, javljaju turski mediji.\nŽeljka Cvijanović: Politički govori na otvaranju Ferhadije oskrnavili taj događaj\nPredsednica Vlade Republike Srpske Željka Cvijanović ocenila je da su politički govori na otvaranju obnovljene Ferhat-pašine džamije u Banjaluci oskrnavili taj događaj.\nPredsednik Republike Srpske Milorad Dodik ocenio je danas da je turski premijer Ahmet Davutoglu poslao "neoosmanske poruke" na otvaranju banjalučke džamije Ferhadije i time poručio Srbima da Turska ne odustaje od mešanja u unutrašnje stvari u BiH.\nBela kuća: Odlazak Davutoglua neće uticati na odnose sa SAD\nBela kuća je danas pozdravila turskog premijera Ahmeta Davutoglua kao "dobrog partnera SAD" i dodala da ne očekuje da će njegovo napuštanje funkcije uticati na američko-turske odnose u vezi sa Islamskom državom.\nUPRKOS OSTAVCI Davutoglu 7. maja u Banjaluci otvara džamiju\nTurski premijer Ahmet Davutoglu, koji je danas podneo ostavku na poziciju prvog čoveka vladajuće Partije pravde i razvoja, pa samim tim i na premijersku funkciju, ipak, dolazi na svečanost otvaranja džamije Ferhadija u Banjaluci, 7. maja.\nSUKOB SA ERDOGANOM Davutoglu podneo ostavku\nUskoro vanredni kongres turske vladajuće stranke\nVladajuća turska Stranka pravde i razvoja (AKP) održaće vanredni kongres narednih nedelja, najavljeno je iz ove partije posle hitnog sastanka između predsednika i premijera, Tajipa Erdogana i Ahmeta Davutoglua.\nDavutoglu: Turska spremna da POŠALJE VOJSKU u Siriju ako treba\nTurska je spremna da uputi vojsku u Siriju ako to bude bilo neophodno zato što je iz te zemlje Islamska država gađa raketama, rekao je danas turski premijer Ahmet Davutoglu.\nDavutoglu zbog sukoba sa Erdoganom razmišlja o ostavci?\nTurski premijer Ahmet Davutoglu razmišlja o ostavci zbog borbe za prevlast koju vodi s predsednikom Režepom Tajipom Erdoganom, javili su turski mediji.\nDavutoglu: Turska ponovo primila oko 20 Sirijaca po sporazumu sa EU\nTurski premijer Ahmet Davutoglu izjavio je danas da je oko 20 Sirijaca ponovo primljeno u Tursku u okviru sporazuma koji su ta zemlja i Evropska unija postigle kao bi se zaustavio priliva izbeglica i migranata u Evropu.\nDavutoglu: Ustav u Turskoj ostaje sekularan\nTurski premijer Ahmet Davutoglu izjavio je danas da će nacrt novog ustava garantovati sekularizam i slobodu veroispovesti.\nMerkel: Želim da napravimo specijalne zone za sirijske izbeglice\nMerkel: Specijalne bezbedne zone za sirijske izbeglice


4. februar 2014. Sastanak delegacije Narodne skupštine i Švajcarske agencije za razvoj i saradnju\nPredstavnici Švajcarske agencije za razvoj i saradnju, koja je donator UNDP projekta „Jačanje nadzorne uloge i javnosti u radu Narodne skupštine“, podsetili su da je svrha projekta uspostavljanje i razvoj kapaciteta timova zaposlenih u Službi odbora Narodne skupštine za potrebe vršenja nadzora, unapređenje informisanosti i uključenosti građana u rad Narodne skupštine sa posebnim osvrtom na mehanizme nadzora i kontrole, primena uspešnih mehanizama za informisanje građana u skupštinama opština. Cilj je, takođe i uspostavljanje efikasnog sistema za praćenje javne potrošnje iz državnog budžeta od strane narodnih poslanika.\nU pozdravnom obraćanju, u ime delegacije Narodne skupštine, zamenik generalnog sekretara Mladen Mladenović je govoreći o dosadašnjoj realizaciji projekta istakao je da je Narodna skupštine po prvi put ostvarila napredak u jačanju poverenja koji građani Srbije imaju u ovu instituciju. On je ukazao i na značaj saradnje Narodne skupštine i Švajcarske agencije za razvoj i saradnju, a posebno tokom procesa pregovora Srbije sa Evropskom unijom.\nDirektorka Švajcarske agencija za razvoj i saradnju za Srbiju, Isabel Perich istakla je da je ovaj projekat veoma važan za Švajcarsku agenciju, kao i da će nastaviti da podržavaju Narodnu skupštini. Ona je veoma pozitivno ocenila rad Narodne skupštine tokom 2013. godine i sve što je do sada urađeno u okviru realizacije projekta „Jačanje nadzorne uloge i javnosti u radu Narodne skupštine“.\nSastanku su prisustvovali najviši predstavnici Švajcarske agencija za razvoj i saradnju i Programa Ujedinjenih nacija za razvoj.


Uspešno završena druga sekcija Transbalkanskog koridora za prenos električne energije | Support4Partnership\nElektromreža Srbije završila je drugu sekciju Transbalkanskog koridora za prenos električne energije, izjavila je generalna direktorka EMS Jelena Matejić prilikom obilaska trafostanice Kraljevo 3.\nOvaj projekat je podrazumevao gradnju potpuno novog dalekovoda između Kragujevca i Kraljeva, dugačkog gotovo 60 kilometara, sa 174 stuba, kao i obimne radove na EMS-ovim trafostanicama u tim gradovima. Izgrađeno je razvodno postrojenje 400 kV, transformacija 400/220 kV i trafo polje 220 kV u TS Kraljevo 3, i opremljeno je dalekovodno polje 400 kV u TS Kragujevac 2.\nJelena Matejić je navela da se radi o projektu od najvišeg nacionalnog i panevropskog značaja, koji ima strateški prioritet i važnost, a EMS ga je realizovao uz podršku grantova iz EU, međunarodnog kredita i sopstvenih sredstava, navedeno je u saopštenju.\n- Dalekovodna trasa od 60 kilometra izgrađena je u kratkom i rekordnom roku, od 2020. godine do danas. Izvedeni su radovi u trafostanici, pa je Kraljevo po prvi put dobilo transformaciju na 400 kilovoltnom superiornom naponu, najvišem naponu u Srbiji - rekla je generalna direktorka EMS.\nNavela je da je završetak druge sekcije Tranbalkanskog dalekovoda uvod u treću i četvrtu sekciju.\n- Već sada imamo i ogroman finalni rezultat kroz mogućnost da se u ovom delu centralne Srbije razvija privreda. Da još bolje naponske prilike, stabilnost, sigurnost i pouzdanost rada mreže doprinesu razvoju centralne Srbije - rekla je Matejićeva.\nOcenila je da EMS radi intenzivno, kao nikada u istoriji ove kompanije, ali i sveukupno u istoriji prenosnih sistema u čitavom regionu.\nNavela je da je od 2011. godine do danas EMS kroz projekte realizovao investicije vredne 380 mil EUR, te da će do kraja 2030. kroz investicije koje su u toku dodatna realizacija biti vredna 760 mil EUR.\n- Od 2013. do danas, podigli smo snagu transformacije u Srbiji za 17%, a očekujemo da do 2030. uvećanje bude 40% - rekla je Jelena Matejić.\nOcenila je da investicioni zamah traje, da EMS radi danonoćno i donosi sigurnost za stanovništvo i privredu.\n- Zahvaljujući investicijama i naporima, stanovnišvo ne oseća duboku krizu koja potresa ceo svet, a posebno Evropu poslednjih dana. Nijedan stanovnik Srbije nije bio ugrožen, niti je imao restrikciju isključivo zahvaljujući EMS-u, jer smo prebrodili sve nemogućnosti da se stanovništvo snabdeva iz proizvodnih resursa u nassoj zemlji - rekla je Matejićева.\nOna je kazala da je EMS pripremio Srbiju za novu energetsku tranziciju, i podsetila da je 2016. godine osnovana međudržavna firma SCC za koordinaciju sigurnosti.\nNavela je da je EMS osnivač i 75-postotni suvlasnik SEEPEX-a, jedine berze električne energije koja posluje aktivno na Zapadnom Balkanu.\nGeneralna direktorka je najavila da se sada ulazi u kooperaciju sa slovenačkom berzom, kako bi bila stvorena prva regionalna berza u ovom delu Evrope. Obe strane vlasnici su istih 33,3%, a ubrzane su aktivnosti da se Mađarska pridruži istim procentom, te da regionalna berza do kraja godine počne sa operativnim radom.\nNavela je i da je posle sastanka na vrhu Srbije i Mađarske, te na ministarskom nivou, dogovoreno dupliranje kapaciteta interkonektora ka Mađarskoj.\n- Već su potpisani memorandumi o saradnji koji će doprineti da se projekti završe do horizonta 2030. godine - rekla je ona.\nRadove na drugoj sekciji izveo je konzorcijum Energotehnika Južna Bačka, Elektromontaža Kraljevo i Elnos BL, čiji predstavnik Ilija Labus kaže da su izuzetno ponosni na izvođenje projekta od nacionalnog znaccaja.\nNaveo je da su radili sa više kooperanata, i nekoliko stotina ljudi, a posao završili pre roka uz dobru saradnju sa investitorima, za godinu i po dana.\n- Trafostanica Kraljevo 3 nije značajna samo kao deo Transbalkanskog koridora, nego i zbog poboljšanja naponskih prilika u ovom regionu Zapadne Srbije - rekao je Labus.


Danilović o dugovanjima, budžetu za ozbiljne ciljeve u Evroligi - Sportske.net\nKošarkaški klub Partizan NIS izostao je sa najveće košarkaške scene u sezoni na izmaku posle mnogo godina. Poraz u polufinalu fajnal-fora ABA lige koštao je crno-bele plasmana u Evroligu a povratak u elitu vodi preko najtežeg mogućeg rivala.\nPočetkom naredne nedelje startuje polufinalna serija plej-ofa ABA lige u kojoj će se sastati Crvena zvezda Telekom i Partizan NIS, a predsednik crno-belih Predrag Danilović izneo je svoja očekivanja pred okršaje sa gradskim rivalom.\n"Voleo bih da igramo finale ABA, a posle videćemo... Idemo korak po korak" rekao je Danilović za "Novosti".\nPlasman u finale ABA lige garantovao bi Partizanu povratak na evroligašku scenu čime bi i finansijski problemi donekle rešili. Predrag Danilović otkrio je da crno-beli trenutno duguju oko 4 miliona evra i istakao da bi za nadmetanje na najvećoj sceni Partizanu bilo dovoljno da ima godišnji budžet od šest ili sedam miliona evra.\n"Taj novac vam ne garantuje da ćete doći na fajnal-for, jer svi streme ka vrhu, ali vam daje osnovu da ćete da angažujete dobre igrače, radite u miru, da nema trzavica" objašnjava Danilović.\nI pored svih problema sa kojima se u Partizanu bore, predsednik Danilović nema nameru da odustane.\n"Najlakše je odustati. U klubu sam 15 godina, volim Partizan. Ali, nisam ga ja stvorio. Nastao je davno pre, a verujem da će postojati i dugo posle nas. Neko se zadrži duže, neko kraće, ali svi smo prolazni, samo klub ostaje. Ne treba navijači da navijaju ni za Duleta, ni za mene, ni za igrače, nego za Partizan" zaključuje Danilović.\nPartizan je sezonu u regionalnoj ligi završio na četvrtoj poziciji i praktično će sve svoje raspoložive snage usmeriti na polufinalne mečeve sa Crvenom zvezdom Telekom koji počinju 14. aprila.


„Antigona“ otvara festival „Joakim Vujić“ - Medija centar\nPredstava „Antigona“, po Sofokleu, a u režiji Nenada Todorovića i koprodukciji Narodnog pozorišta u Prištini (NPP) i Narodnog pozorišta Timočke krajine „Zoran Radmilović“, otvoriće 57. pozorišni festival „Joakim Vujić“ koji će biti održan u Leskovcu od 23. do 30. septembra.\n„Činjenica da smo jako aktivni tokom leta i da učestvujemo na dosta festivala je pravi kuriozitet za jedno pozorište iz unutrašnjosti, te ćemo danas okviru „Bitef“ festivala učestvovati sa predstavom „Hajduci“, da bi već sutradan u 20 časova u Leskovcu otvorili festival „Joakim Vujić“, kazao je Radonjić i dodao:\n„To samo govori o našem sve većem i ozbiljnijem pristupu pozorišnom životu Srbije“.\n„Nadamo se da ćemo ovu sezonu početi redovno, sedmog ili osmog oktobra, sa nekom od naših predstava u Gračanici i da ćemo biti u prilici da i na Kosovu i Metohiji redovno radimo i izvodimo naše predstave“, rekao je direktor NPP-a.\nOsim predstavom „Antigona“, Nenad Todorović će se publici u Leskovcu predzadnjeg dana festivala predstaviti i komadom „Gde smo ono stali“, po tekstu Marjana Todorovića, a u produkciji Narodnog pozorišta Niš.\nZa festival su selektovane i predstave: „Ako dugo gledaš u ponor“, pozorišna poema po motivima istoimenog romana Enesa Halilovića, autora i reditelja Zlatka Pakovića, Regionalno pozorište Novi Pazar i Кulturni centar Novi Pazar, zatim „Trpele“ Bobana Skerlića i Milene Depolo, režija Aleksandra Кovačević, Кraljevačko pozorište i Šabačko pozorište, „Za sada je sve OK“, autorski projekat Nataše Rajković, Snežane Trišić i glumaca predstave, po tekstu Nataše Rajković „Prozor“, rediteljke Snežane Trišić, Кruševačko pozorište. Sledi komad „Bliži nebu“ po tekstu i u režiji Željka Hubača, Narodnog pozorišta Timočke krajine „Zoran Radmilović“ iz Zaječara i „Sećanje vode“ Šile Stivenson, rediteljke Olje Đorđević, Narodno pozorište Leskovac.\nU Leskovcu je prethodni put festival „Joakim Vujić“ održan pre sedam godina, kada je obeleženo pola veka trajanja ove manifestacije.


Rasejanje uputilo u Bosnu i Hercegovinu u 2019. 2,2 milijarde evra – RASEJANJE.info\nRasejanje uputilo u Bosnu i Hercegovinu u 2019. 2,2 milijarde evra\n12.07.2020 12.07.2020 Katarina\tBosna i Hercegovina, Centralna banka, naznake, rasejanje\nPrema podacima Centralne banke Bosne i Hercegovine (CBBiH), ukupni tekući transferi iz inostranstva u 2019. godini iznosili su 4,29 milijardi konvertibilnih maraka ili 2,2 milijarde evra. Kako piše agencija Fena, od tog iznosa 1,5 milijardi evra otpada na personalne transfere, odnosno novčane doznake iz inostranstva, a na ostale tekuće transfere, u koje spadaju i penzije iz inostranstva, 685,1 hiljada evra.\n„Iz ovih podataka je očito da postoji trend kontinuiranog povećanja obima doznaka koje dijaspora šalje prema BiH“, navedeno je u Centralnoj banci BiH. Predstavnici Centralne banke su istakli da ne raspolažu podacima iz kojih zemalja dolazi najviše ličnih doznaka.\nPrema poslednjim objavljenim podacima Agencije za statistiku BiH, bruto domaći proizvod zemlje za 2019. godinu je iznosio oko 18 milijardi evra. „Ukoliko to uporedimo s ukupnim transferima iz inostranstva, dobijamo da je njihov udeo u BDP-u 12,24 posto. Ako posmatramo samo novčane doznake iz inostranstva, njihov udeo je 8,42 posto u BDP-u“, navode iz CBBiH.\n← Virtuelna proslava Teslinog rođendana\nZa putnike iz Srbije Mađarska uvodi obavezno testiranje na granici i dvonedeljni karantin →\nDeveti folklorni festival „Sa srcem u kolo” Srpskog kulturnog centra Vuk Stefanović Karadžić iz Raštata\n23.05.2019 20.11.2019 Katarina


Kada se u katastru određeno zemljište još uvek vodi kao poljoprivredno, a u prostornom planu stoji da je građevinsko zemljište i taj plan je deo naše nove odluke o zonama, da li mi imamo pravo da menjamo prijave na osnovu prostornog plana i odluke o zonama ili je merodavan katastar? – MED III\nKada se u katastru određeno zemljište još uvek vodi kao poljoprivredno, a u prostornom planu stoji da je građevinsko zemljište i taj plan je deo naše nove odluke o zonama, da li mi imamo pravo da menjamo prijave na osnovu prostornog plana i odluke o zonama ili je merodavan katastar?\nZakonom o porezima na imovinu, u članu 6b, propisano je da kod razvrstavanja nepokretnosti pojedini pojmovi imaju sledeće značenje: 1) “građevinsko zemljište” je vrsta zemljišta koje je kao takvo definisano zakonom kojim se uređuju planiranje i izgradnja.\nZakonom o planiranju i izgradnji propisano je u članu 82, da građevinsko zemljište jeste zemljište koje je određeno zakonom ili planskim dokumentom za izgradnju i korišćenje objekata, kao i zemljište na kojem su izgrađeni objekti u skladu sa zakonom. Član 83 istog zakona dalje propisuje da se građevinsko zemljište koristi prema nameni određenoj planskim dokumentom, na način kojim se obezbeđuje njegovo racionalno korišćenje, u skladu sa zakonom. Stupanjem na snagu planskog dokumenta kojim je promenjena namena zemljišta u građevinsko zemljište, vlasnici tog zemljišta stiču prava i obaveze propisane ovim zakonom i podzakonskim aktima donetim na osnovu zakona, bez obzira na činjenicu što organ nadležan za upis na nepokretnostima i pravima na njima nije sproveo promenu u javnoj knjizi o evidenciji nepokretnosti i prava. Građevinsko zemljište kome je namena promenjena u skladu sa stavom 2. ovog člana, može se koristiti i u druge svrhe, do privođenja zemljišta planiranoj nameni.\nČlanom 33 stav 3 Zakona o porezima na imovinu propisano je da nadležni poreski organ utvrđivanje poreza vrši na osnovu podataka iz poreske prijave, poslovnih knjiga poreskog obveznika, podataka iz evidencija nadležnih organa i drugih podataka kojima taj organ raspolaže, a od značaja su za utvrđivanje poreske obaveze. Dalje je stavom 4 istog člana propisano da rešenje o utvrđivanju poreza na imovinu obvezniku koji ne vodi poslovne knjige, na osnovu podataka u poreskoj prijavi i drugih podataka kojima raspolaže, nadležni poreski organ može doneti neposrednim odlučivanjem, bez prethodnog izjašnjavanja obveznika o činjenicama koje su od značaja za odlučivanje.\nPrema tome, na osnovu navedenih propisa, proizilazi da se na osnovu planskog dokumenta može izvršiti promena vrste nepokretnosti (zemljišta) u bazi podataka, ali pri tom se mora voditi računa da, ukoliko je vaša JLS donela odluku da se neizgrađeno građevinsko zemljište može razvrstati u poljoprivredno ili šumsko, to se mora imati u vidu kod promene vrste zemljišta.\nNapominjemo da je Zakonom o porezima na imovinu (član 33. Stav 5) propisano da promene u toku godine od značaja za visinu obaveze, ne utiču na utvrđivanje poreske obaveze za tu godinu Istom obvezniku. U tom smislu promenu podataka u poreskim prijavama možete vršiti tek sledeće godine u odnosu na godinu kada je usvojen planski dokument.